text:
KÒRSOU LO PARTISIPÁ NA PARTIDONAN DI FOGEO KOMO PREPARASHON PA NOS PARTISIPASHON NA E CFU BOYS UNDER 14 CHALLENGE SERIES 2022!
KÒRSOU LO PARTISIPÁ NA PARTIDONAN DI FOGEO KOMO PREPARASHON PA NOS PARTISIPASHON NA E CFU BOYS UNDER 14 CHALLENGE SERIES 2022!
Kòrsou, Aruba i Boneiru a wòrdu invitá pa partisipá nan e CFU Boys’ Under 14 Challenge Series 2022. Mirando ku e 3 islanan aki tin e mes un pensamentu di ta bon prepará pa bai e U-14 Challenge Series aki, a surgi e idea pa organisá algun partido di fogeo entre e 3 islanan ABC aki na Kòrsou. E partidonan lo tuma lugá dia 7 pa 10 di yüli 2022, na Stadion Rignaal ‘Jean’ Francisca den oranan di atardi òf mainta.
Aruba su ekipo a yega Kòrsou awe mainta i Boneiru lo yega awe anochi pa sigui ku e preparashonnan pa e partidonan di fogeo aki. Kòrsou su ekipo, ku ta konsistí di hungadónan nasé na aña 2008 i 2009, tambe ta den preparashon den e próksimo dianan p’asina duna un bon presentashon. E partidonan di fogeo aki lo yuda hopi, pa por tin un mihó bista kiko mas mester mehorá i kon prepará nos selekshon ta pa e kompromisonan di e CFU Boys’ Under 14 Challenge Series 2022 ku lo tuma lugá proksimamente.
Skema di nos partidonan;
Kòrsou su tim ta konsistí di 22 hungadó i un staf tékniko di 7 persona. E hungadónan aki ta parti di nos preselekshon ku ta preparando pa nos kompromisonan na e CFU Boys’ Under 14 Challenge Series 2022 ku lo tuma lugá di 13 pa 21 di ougùstùs próksimo na Repúblika Dominikana.
Pueblo di Kòrsou kompletu ta keda invitá pa presensiá e partidonan aki. Bin apoyá i sostené nos ekipo ku ta preparando pa e CFU Boys’ Under 14 Challenge Series 2022.
Entrada pa e partidonan aki ta grátis.


c: text/html

text:
Resultadonan di Beisbòl Liga Grandi ayera:
- Arizona Diamondbacks a derota Miami Marlins ku skor di 7-6
- Seattle Mariners a pèrdè di Baltimore Orioles ku skor di 5-4
- Houston Astros a pèrdè di Detroit Tigers ku skor di 6-5 den 11 entrada
- St. Louis Cardinals a pèrdè di New York Mets ku skor di 5-0
- Philadelphia Phillies a pèrdè di Colorado Rockies ku skor di 7-3
- Los Angeles Dodgers a pèrdè di San Francisco Giants ku skor di 4-0
Kenley Jansen no a picha den e partido aki
- Los Angeles Angels a pèrdè di Toronto Blue Jays ku skor di 8-4
- Milwaukee Brewers a pèrdè di Atlanta Braves ku skor di 10-1
Andrelton Simmons no a konektá hit den 4 turno na bate ku 1 kareda anota. Andrelton tin un promedio di .253
- Oakland Athletics a pèrdè di Tampa Bay Rays ku skor di 3-0
- Texas Rangers a derota Boston Red Sox ku skor di 3-1
- Cleveland Indians a gana Chicago White Sox ku skor di 5-2
- Chicago Cubs a derota San Diego Padres ku skor di 3-0
Partidónan di Liga Grandi pa awe:
- New York Mets kontra Pittsburgh Pirates
- Philadelphia Phillies kontra Washington Nationals
- Texas Rangers kontra New York Yankees
- Seattle Mariners kontra Toronto Blue Jays
- Houston Astros kontra Detroit Tigers
- Baltimore Orioles kontra Miami Marlins
- Cincinnati Reds kontra Cleveland Indians
- Los Angeles Angels kontra Boston Red Sox
- Oakland Athletics kontra Tampa Bay Rays
- Milwaukee Brewers kontra Atlanta Braves
- Minnesota Twins kontra Chicago White Sox
- San Francisco Giants kontra Colorado Rockies
- St. Louis Cardinals kontra Kansas City Royals
- Chicago Cubs kontra Arizona Diamondbacks
- San Diego Padres kontra Los Angeles Dodgers
Breve:
- E ekipo di Peoria Chiefs lo kita Darren Seferina for di lista di hungadó inkapasitá awe. Darren a keda algu mas di un siman sin mira akshon pa motibu di un leshon na su dùim robes. Seferina tin un promedio di .239 den 27 partido ku e ekipo di Peoria e temporada aki
- Segun e organisashon di Texas Rangers ku e ekipo di Frisco RoughRiders den Dòbel A ta afiliá na dje, Chris Garia lo por kuminsá bek ku aktividatnan di beisbòl otro siman. Chris a keda pone siman pasa riba lista di hungadó inkapasitá ku un leshon na su man/dùim robes. Segun e ekipo e leshon aki ta impedí e pelotero di bati.
Tripel A
- Roger Bernadina a konektá 1 hit den 4 turno na bate pa Albuquerque Isotopes. Roger tin un promedio di .250
Klase A
- John Polonius no a konektá hit den 1 turno na bate pa San Jose Giants. John tin un promedio di .190
- Gianfranco Wawoe no a konektá hit den 3 turno na bate pa Clinton LumberKings. Gianfranco tin un promedio di .257
- Ozhaino Albies a konektá 1 hit den 4 turno na bate pa Rome Braves. Ozhaino tin un promedio di .287

robotstxt: allowed

filter: keep


text:
Dia mi a bin Korsou, e uniko motibu ku mi a tuma un number di Chippie/UTS ta paso ma tende ku no ta tur kaminda bo por kumpra karchi di Digicel. Despues m’a bin kompronde ku bo por rekarga bo telefon via di pinautomaat, esaki a pone mi hanja un poko jammer ku mi a kies pa Chippie.
Pero awe of ya… for die ayera ku mi no por ni bel, ni risibi yamada ni huza mi internet ku mi a paga p’e, mi a kumisa hanja duele ku mi a skohe UTS. Un storing ta kos ku por pasa i ta pasa muchu regular (Check Aqualectra). E storing na UTS ta durando for di ayera merdia i te ainda mi telefon ta mustra “No Service.”
Bo ta imagina bo, bo koriente a bai. Bo a disidi di kumisa app mata a tempu, pa bo bira anto bo no tin internet tampoko (paso tin storing na UTS)!? Hopi laf!
Ta bon pa nos ban serio i drecha e kos aki, sino awe mes mi ta hanja mi ta pasa Digicel.
Update:
Di akuerdo ku UTS tur sistema lo ta funshonando aworaki. Si esei no ta e kaso bo tin ku restart bo telefon.


text:
Den hopi caso bida sexual di un hende muha ta para ful keto despues cu e haja sa cu e tin cancer. E experencia cu un malesa cu por nifica nos morto ta pone nos biba cu ansha. Na e momentonan aki majoria muhe tin mas tanto na sosten emocional, un caricia y sinti cu e hendenan rond di dje ta stim’e. Hopi bes e no ta pensa ainda con su pareja lo reaciona riba un posible kitamento di su pecho. E ta ocupa cu su proceso interno pa deal cu e malesa. Amputacion ta un proceso drastico y e por ta mes dificil pa e hende muhe, pero tambe pa su pareha. Hopi biaha nos no a sinja pa papia riba nos sentimentonan y esaki ta hasi e comunicacion mas dificil ainda. E punto mas critico ta kisas con pa cuminsa papia riba e tema.
Hopi biaha e muhe mester di tempo pa acepta su mes curpa y e pareha mester di tempo pa acepta e cambio den bida di su pareha.
Esaki ta pone cu tin ora nan ta laga demasiado tempo pasa y despues niun di dos ta tribi di tuma iniciativa pa frei cu otro atrobe. E muhe tin miedo pa e homber rechas’e y e homber tin miedo pa e muhe rechas’e. Y aki por asumi sentimentonan cada un por interpreta robes, cu ta basa riba miedo y falta di comunicacion. Pesey ta importante pa papia habri riba e sentimentonan, maske con dificil esali por ta. Experencia di hendenan cu a tribi di papia riba e tema aki tin bes ta mustra cu juist e relacion a bira mas bunita dor di pasa hunto den e proceso di aceptacion. E relacion a jena cu mas hopi ternura y comprension y sexualidad a bira mas tierno.
Algun tip balioso:
• Papia den grupo cu otro hende cu ta den mesun situacion. No tene miedo pa expresa bo mes. Hunto nos ta jega mas leu.
• Bishita un terapista, bo so of cu bo pareha.
• Papia cu bo pareha riba bo sentimentonan:
o Kico ta stroba boso
o Kico ta boso deseonan
o Kico ta boso miedonan
• Pensa pa bo mes kico ta pone bo sinti bo confortabel ora bo ta frei. Tin hende muhe cu kier laga lus paga den e prome periodo. Otro kier tapa nan pecho cu un panja, te ora nan ta sinti nan mes confortabel cu e pecho no t’ey mas.
Di e forma aki poco poco boso hunto por jega na situacionnan cu ta contribui na un relacion sexual cu ta satisfactorio pa boso tur dos.
Majan mas riba e tema aki.


text:
Pakico e website aki
Bo sa Papiamento, pero bo kier haya sa mas? Bo tin un duda con pa skirbi algo? Bo ta buscando buki pa lesa na Papiamento? Riba e website aki bo por haya informacion confiabel tocante Papiamento. E informacion ta bin di un team di specialista di Departamento di Enseñansa Aruba y ta pa tur hende cu ta interesa.
Loke nos tin di ofrece
Riba e website aki tin informacion basico tocante Papiamento. Tambe tin informacion mas dirigi riba studiante y docente. E bukinan di lesa ta pa mucha y hoben.
Riba e website aki bo por:


text:
Kralendijk – E Sushi òf Dushi Kliko Challenge ta un proyekto pa komunidat kaminda naturalesa i sostenibilidat ta sentral. E organisashon di e Sushi òf Dushi Kliko Challenge ta buskando hóbennan entre 12 i 18 aña di edat pa pinta un kliko huntu ku studiantenan di Scholen Gemeenschap Bonaire, riba dia 23 di òktoberfor di 8:30 a.m. na Hòfi Kultural. Pa e kliko nan mas bunita pintá e skolnan i hóbennan por gana un premio.
E proyekto aki ta un inisiativa di Wereld Natuur Fonds, Entidat Públiko di Boneiru i Selibon N.V. den kolaborashon di Tourism Corporation Bonaire, STINAPA i Fundashon Plataforma Kultural. E Sushi òf Dushi Kliko Challenge ta un proyekto pa hasi hóben i adulto mas konsiente di e importansia pa kuida nos naturalesa, Boneiru su rikesa i pilar mas importante di ekonomia.
Famoso artistanan lokal lo guia tur hóbennan pa traha un diseño úniko pa kada kliko i den gruponan lo transformá e kliko bèrdè den un kreashon bunita. STINAPA tambe lo duna un lès tokante naturalesa i dikon mester depositá i separá shushi na un manera korekto. Riba e dia di pintamentu e organisahshon lo proveé kuminda i bebida pa e studiantenan i artistanan.
Diferente huradonan lo huzga e klikonan pintá riba dia 5 di nòvember i komunidat di Boneiru tambe por vota riba social media. Lo duna premionan na e skolnan i studiantenan pa e klikonan mas favorito. E premionan pa hóbennan ta un tour di Salty Tours i 4 tiket di watertaxi pa bai Klein Boneiru di Caribe Watersport. Inskrisphon pa e Sushi òf Dushi Kliko Challenge ta posibel via dongenmimi@gmail.com òf por manda un WhatsApp na +5997963512 promé ku dia 21 di òktober.
FOTO: KENNY RANKING


text:
Awe Aruba ta haya un gobierno nobo, Gabinete Wever-Croes2. Un gobierno consistiendo di 8 minister. 4 minister cu a sirbicaba den Gabinete Wever-Croes 1 y 4 cara nobo. BoulideraZgo di Minister President Evelyn Wever-Croes.
Ken ta Evelyn Wever-Croes?
Evelyn (54) ta casa cu Kenneth Wever pa 30 aña, ta mama di 3 yiu, Christine, Kevin y Claudine y wela di un nieto, Trystan.
Evelyn ta yiu di Mechy y Dick. Mechy a traha den enseñansa. Ultimo añanan Mechy ta dedica na musica y e Coro Crystal, cu por cierto ta cuminsa bek despues di a tuma un pausa. Dick ta abogado pa casi 55 aña, na e momento aki e abogado cu mas aña di experiencia na Aruba.
Evelyn a cuminsa studia medicina na Costa Rica despues cu el a caba su VWO na Colegio Arubano cu 17 aña. Pero lihe el a realisa cu su pasion no ta den medicina sino riba e area legal y asina a cambia di estudio, siguiendo pasonan di su tata y a specialisa den ley fiscal (belasting). Evelyn a obtene su titulodi “Meester in het Fiscaal Recht” na edad di apenas 22 aña naRijksUniversiteit Leiden y a bolbe Aruba mesora pa cuminsacu su carera profesional na aña 1989.
El’a traha 13 aña na Departamento di Impuesto, 9 aña comohefe di e departamento. Na aña 2003 Evelyn a haci e cambiopa sector priva y a traha 7 aña como consehero di belasting y como abogado. Su experticio riba tereno di belasting semper el a traspasa pa otro y a duna varios curso riba e tereno aki, siguiendo pasonan di su mama.
Na aña 2009, riba invitacion di Lider di MEP Nel Oduber y riba insistencia di su omo Rudy Croes, Evelyn a subi lista di MEP y a wordo scogi cu voto preferencial den Parlamento di Aruba. Na aña 2011, durante un Congreso di partido, Evelyn a wordo eligi como Lider di MEP cu un gran mayoria di voto. Asina Evelyn a bira e di tres lider di partido MEP despues di fundador Betico Croes, den feliz memoria, y Nel Oduber. E prome lider femenino di partido MEP.
Despues di eleccion 2013, Evelyn a keda eligi un biaha mas vu voto preferencial den Parlamento. Asina a completa un trayectoria di 8 aña den Parlamento.
Den eleccion 2017 partido MEP a crece na 9 asiento pero no a sali e partido mas grandi. Sinembargo e partido mas grandi no kier a forma un coalicion. Evelyn a wordo nombra formador e ora.
Dia 17 november 2017 Evelyn a huramenta como e promeProme Minister femenino di Aruba y a ocupa e funcion ey tecu awe. El’a enfrenta hopi reto y sin duda esun mas granditabata e crisis di Covid. Evelyn a demostra liderazgo firmecombina cu empatia, husto e liderazgo cu Aruba tin mester.
Dia 30 di maart 2021, el’a baha gobierno despues cu e partner den coalicion, POR, a haye involucra den un investigacionpenal.
Eleccion dia 25 di juni 2021 a duna e resultado desea paEvelyn: victoria pa su partido MEP. No solamente el’a haci di MEP e partido mas grandi bek, sino el’a bira e votegetter di pais Aruba cu 7.518 votos. Evelyn a wordo nombra formadorun biaha mas y despues di un proceso di formacion extenso, den cual a reuni cu 115 stakeholders, a forma un coalicion cu partido RAIZ.
Awe nos ta bay mira su huramentacion como Minister President den Gabinete Wever-Croes 2.
Pabien Aruba!


text:
Den cuadro di e cambionan di ley presenta na parlamento door di gobierno encuanto e reforma fiscal, ATIA ta teme pa e consecuencianan grandi cu e cambionan aki lo por trese pa economia di Aruba. E pakete di cambionan ta uno cu ta enfoca solamente riba termino corto y no ta sostenibel. Gobierno a purba yega na entradanan monetario cu Hulanda ta exigi pa cu presupuesto 2020, casi exclusivamente por medio di hisa entradanan di impuesto y no ta mustra di hasi suficiente esfuerzo pa baha e gastonan di e aparato gubernamental.
E vision economico di Minister di Finanzas y Economia den su beleidsdocument: Economic Policy: A Strong and Resilient Economy 2019 – 2022, ta bisa lo siguiente: “the government will implement a policy to safeguard a high level of quality of governance for a healthy and sustainable development and for the creation of investment and employment opportunities. At the same time, the focus is to reduce the cost of living, the cost of doing business on Aruba and reduce the red tape. This is necessary for a healthy investment climate that will lead to economic growth, which encompasses more job creation and business opportunities, while reducing living expenses, all of which improves well-being in each home.” Lamentablemente, por constata cu e cambionan proponi ta bai linea recta contra di e beleid cu minister mes ta propone den e documento.
E cambionan proponi ta resulta den un aumento di costo di hasi negoshi y consecuentemente un aumento den costo di bida cu lo afecta tur cuidadano di Aruba y nos bishitantenan. Costonan di hasi negoshi na Aruba ta sumamente halto y cada medida cu wordo introduci ta uno cu ta un peso extra riba e comerciantenan cu ta wak nan mes obliga di hisa nan prijsnan pa nan negoshi por sobrevivi y preserva empleo. Aunke ta un argumento cu hopi biaha ta wordo husa, e ta irealistico pa spera di un comerciante pa absorbe cada medida cu ta hisa su costonan. Cu e aumentonan proponi, no solamente hopi lo mester corta gastonan operacional pero tambe lo wak nan mes obliga di laga trahador bai of hasta sera nan portanan.
Ademas, e cambionan proponi ta hasie mas dificil pa inverti den Aruba, sea ta inversion local of international. Inversionan ta atractivo solamente si por tin un return-on-investment y ganashi, y cu e cambionan proponi, e condicionan pa esaki ta bira dificil. Esaki na su turno ta hasi crecemento di nos economia sumamente dificil.
Tur hende ta compronde cu mester drecha e situacion financiero den cual Aruba ta hanja su mes. Sinembargo, no por keda castiga esunan cu ta trese entrada pa caha di gobierno pa mal maneho di gobierno tras di gobierno. Ademas, esunan cu mas ta sintie ta esunan cu ta cumpli cu nan obligacionan fiscal y social. Ta keda sin actua contra esunan cu no ta cumpli y ta scohe pa e caminda mas fasil cual ta hisa entradanan di impuesto.
ATIA semper a boga pa un reforma fiscal integral, cu no solamente ta hisa impuestonan di un banda pero tambe ta duna alivio na otro banda y ta bai man den man cu estimulo di nos economia. ATIA semper a keda menciona den tur carta, den tur reunion y den tur comunicacion via media, cu nos ta dispuesto pa sinta hunto cu gobierno y traha hunto riba un plan integral cu ta resulta den un reforma fiscal responsabel y husto pa comercio y comunidad di Aruba en general. Carta tras di carta cu recomendacionan a wordo manda pa gobierno pero lamentablemente na momento di tuma


text:
Pronóstiko di tempu pa Kòrsou i bisindario bálido te djaweps atardi 18:00 o.l, 27 di yüni 2019.
Pronóstiko
Pronóstiko di tempu pa Kòrsou i bisindario bálido te djaweps atardi 18:00 o.l, 27 di yüni 2019.
Kompilá: djárason 26 di yüni 2019, 17:00 o.l. (21:00 UTC)
Tempu: Awenochi leve te parsialmente nubla i seku. Djaweps marduga i mainta tin un chèns chiki pa un áwaseru di durashon kòrtiku. Mas lat den dia tempu lo keda seku atrobe.
Temperatura máksimo lo alkansá 31 ºC i temperatura mínimo 27 ºC.
Solo ta sali 06:14 i ta baha 19:04 o.l.
Bientu: For di un direkshon generalmente ost i moderá te basta fuerte; forsa 4 te 5 (20 te 39 km/ora, 11 te 21 nudo). Ráfaga durante di dia, posiblemente basta fuerte; forsa 6 (40 te 50 km/h, 22 te 27 nudo).
Situashon general: Ku eksepshon di un oumento leve di humedat durante oranan tempran di djaweps, kondishon atmosfériko relativamente stabil ta lo sigui kousa un wer seku den nos área. E fluho di bientu lo keda por lo general moderá den nos region.
Kondishon di laman: Moderá ku altura di olanan entre 1 te 2 meter (3 te 6 pia).
Sistemanan signifikante di wer tropikal: Ningun.
Fenómeno spesial: Ningun.
Pèrspektiva te djabièrnè atardi: Leve te parsialmente nublá i no ta spera kambio signifikante den e wer aktual.
Meteorólogo: Statia.


text:
Airu fresku tur kaminda – Paso Korsou mester di airu saludabel!
Fundashon “Clean Air Everywhere” ta purba konvense gobiernu di Korsou pa
aktua kontra polushon di nos airu.
Ser humano tin e derechi humano pa biba den un luga seif. Na e momentu aki parti di nos isla ta venena dor di polushon aero, ku ta okashona dor di entre otro industria. Ta e gobiernu ta responsabel pa proteha su habitante kontra peliger i aktua kontra e polushon destruktivo aki, ku anualmente ta birando piho!
Dikon puntra Gobiernu di Korsou pa aktua kontra polushon di nos airu en bes di kontra Isla / BOO / Aqualectra of otro?
The Curaçao government has a choice to act but decided to ignore the ongoing air-pollution which is a crime according to international standards!
Isla ta duna diferente hende trabou, i ta parti di nos isla, kontribuyendo na e ekonomia fragile. Nos ke nada otro ku Isla / BOO / Aqualectra ta produsi nan produkto un manera limpi i duradero! Esaki ta posibel…
Sr. Tico Ras, kabesante di ‘Dienst Millieu en Natuurbeheer’, ta deklara den A.D. di 19 di Mei ku e airu probablemente tin Chromium i Vanadium , i tambe konsentrashonnan di particle-polushon. Midimentu di particle polushon i sulfur-dioxide / SO2 ta lokalisa aki.
ug/m3 = Micrograms per Cubic Meter of Air
E sifranan aki ta averahenan. SO2 sifranan por yega i pasa 800 ug/m3 i TPS/PM10 por pasa 600 ug/m3!!!


text:
Abo sa sinti bo mes ansha? Kisas un poco tenso of hasta deprimi? Bo no por drumi bon, bo ta haya dificil pa concentra? E tareanan di IPA ta keda acumula? Bo tin problema pa organisa tur loke bo mester haci pa bo estudio y famia na cas? Bo sa sinti cu bo ta irita lihe? Bo ta cana hopi biaha cu malbeis?
Nos programa di Shoco Wellness t'ey pa yuda bo!
E programa aki ta desaroya specificamente pa sostene tur studiante di IPA, pasobra nos kier pa tur nos studiantenan florece den nan estudio y den nan bida personal.
Shoco Wellness ta ofrece diferente programa di deporte y di arte pa relaha mente y curpa. Meta di e programanan aki ta pa por pasa un rato ameno, recarga y balansa bo mes bek. Banda di esaki Shoco Wellness ta ofrece mindful moments semanal, tayer y charla tocante tema specifico relata cu salud mental.
Tin biaha e carga di problema ta bira mucho pisa y na momento ey Shoco Wellness tambe por yuda bo door di ofrece guia y coaching individual, y si mester por yuda bo haya ayudo mas specialisa pa bo salud social emocional.
Nos ta bibando den un temporada di hopi cambio. Cambio ta parti di bida y ta trece oportunidad cu ne. Nos t'ey pa guia bo p'asina bo tambe por florece.
Click riba e diferente boton riba pa haya mas informacion tocante e diferente servicionan di Shoco Wellness.


text:
KRALENDIJK – Qredits lo bolbe risibí un fiansa di 70 mion euro serka Ministerio di Asuntunan Ekonómiko i Klima (EZK). Ku esaki Qredits, e finansiadó sin meta lukrativo,por otorgá krédito transitorio na empresario nan ku a inisiá ku nan negoshi den e promé mitar di aña 2020. E krédito ta un adishonna e medida nan anterior ku Qredits, huntu ku e ministerio I Entidat Públiko di Boneiru a implementá komo parti di nan pakete di sosten pa empresarionan. Qredits, komo finansiadó sosial, lo ehekutá e areglo nobo aki tantu na Hulnda komo na islanan BES.
SOSTENIENDO EMPRESARIO NAN NOBO TAMBE
Empresario nan ku a inisiá ku nan negoshi den e promé mitar di aña 2020, no por hasi bon uzo di e medidanan di sosten eksistente. Pa e motibu aki Qredits ke ofresé e empresario nan aki perspektiva nobo pa medio di e krédito transitorio aki.
E “Corona-overbruggings krediet voor Starters” ta solamente pa empresario nan ku a inisiá entre yanüari I yüni 2020. Bo mester a regsitrá bo empresa tambe durante e period aki naKamará di Komèrsio i Industria Boneiru. E empresario nan nobo aki por aserká Qredits pa un krédito transitorio di máximo $ 40.000. E término di e krédito ta máximo 72 luna di kual e empresario no mester hasi pago di amortisashon durante di e promé 12 lunanan. Lo apliká un interes di solamente 1,75% durante henter e término di e fiansa i e empresario por likidá e fiansa sin but.
‘Mi tin konfiansa ku e ekonomia di Boneiru ta bai rekuperá rapido bèk. Den e temporada difisil aki ta hopi importante pa sostené negoshi nan I tambe pa mantené kuponan di trabou. E krédito transitorio di Qredits pa empresario nan nobo sigur lo aportán a e pronto rekuperashon di e ekonomía di Boneiru.’, Diputado Hennyson Thielman ta indiká.
“CORONA-OVERBRUGGINGSKREDIET”
Tin 30 mion euro – di e 70 mion euro–disponibel pa finansiá otro empresario nan ku tambe a sufri e konsekuensia nan di e krísis di corona. Esaki ta enserá un kontinuashon die “corona-overbruggingskrediet” ku a keda introdusí den mei di aña 2020 pa empresario nan ku tabata operashonal promé ku mart di aña 2019. EntidatPúbliko di Boneiru (OLB) a duna un aporte finansiero di $ 120.000 den 2020 pa ku e krédito aki. Ku e fondo nan nobo hasi disponibel dor di EZK, Qredits por sigui duna sosten na e grupo di empresario nan ariba menshoná.
Tambe por konsiderá e kondishon nan di e mikrokrédito aki komo faborabel. E fiansa aki ta trata di un krédito di máximo $ 25.000,- pa empresario nan eksistente. E término di e fiansa aki ta máximo 48 luna di kual e promé 6 luna nan no ta rekerí pago di amortisashon. E periodo di grasia aki por, kaminda ta nesesario, keda pronlongá te ku 12 luna. Den e proméaña di e término di e fiansa e empresario ta paga 2% di interesidespues un interes di 6,75%. Importante ta ku despues di e promé aña, e empresario por likidá e fiansa na kualke momentu sin but.
FOR DI KOMIENSOPARTI DI E PAKETE DI SOSTEN
Ku ayudo di Ministerio di Asuntunan Ekonómiko i Klima (EZK) Qredits por a ofresé èkstra sosten na suklientenanfor di inisiodi e krísis di corona den mart di aña 2020. Tur empresario ku tabatin un krédito serka Qredits por a pidi un periodo di grasia di 6 pa 12 luna. Durante e periodo aki e kliente a paga solamente 2% di interes. Di e manera aki e empresario no solamente a risibí dispensashon temporalmente di e pago di amortisashon,pero tambe por a paga hopi ménos na interes. Asinaki e empresario a haña gran sosten pa transitá e period difisil. Pa esaki, Ministerio di Asuntunan Ekonómiko i Klima (EZK) a hasi 6 mion euro disponibel kaminda 6000 empresario (na HulandaiKaribe) por a risibí ayudo. Mas ku 55% di e klientenan di Qredits na Boneiru a hasi uzo di e areglo aki.
PA MAS INFORMASHONI PA HASI APLIKASHON
Riba nos wèpsait Bonaire-po.qredits.com por lesa mas informashon di e dos krédito transitorio i e mikrokrédito di $50,000 pa empresario nan nobo I eksistente ku Qredits ta ofresé. Bo ke apliká pa un krédito? Bo por hasie saki libremente via di nos wèpsait. Pa pregunta por tuma kontakto ku Qredits Boneiru na bonaire@qredits.nlòf via 717-1412.


text:
WILLEMSTAD — Luis Varona Moret, coach cubano ku ta spesialisá den ‘throw events’ (speer, disko i pusha bala di heru) finalmente a yega Kòrsou. Pa algun luna kaba Federashon di Atletismo (CAB) tabata en espera di yegada di e coach cubano ku mester bin duna bida bek na e disiplinanan di atletismo ariba menshoná.
Luis Varona Moret ta un coach di amplio eksperensha ku a traha na e.o. kontinente afrikano i na paisnan den Karibe. Apenas el a yega dia 1e di aprel último, ku ya ayera tardi e tabata riba velt di SDK kaminda el a kuminsá ku un trabou interesante. E meta ta pa Kòrsou tin algu atleta medayista den ‘throw events’ den e kampionato di Carifta ku lo tuma lugá otro aña aki na Kòrsou.
Reklutashon di posibel prospektonan:
Awor ku e coach cubano a yega, Federashon di Atletismo ta organisá 3 djasabra mainta durante kua ta bai reklutá hóbennan ku lo hiba un training intensivo pa prepará nan pa Carifta 2017. E meta ta pa gana medaya i bini na remarke pa haña ‘scholarship’ na Merka.
Federashon di Atletismo ta invitá tur hóben ku e aña’ki ta entre 14 pa 18 aña di edat, pa djasabra awor tuma parti na un seshon durante kua lo test hóbennan ku por bini na remarke pa sigui training pa lansa speer, tira diskus of pusha bala di heru.
Ken ta bini na remarke: Tur hóben entre 14 pa 18 aña, pero prinsipalmente esnan ku ta hunga beisbòl i sòftbòl. Esaki ta inkluí esnan ku kurpa balente (p.e. kèchernan), hóbennan ku bon brasa (outfielders) i ku ademas di beisbòl i sòftbòl, ke hasi un deporte ku ta yuda nan den progreso di netamente e dos deportenan ei.
Pues tur e hóbennan ei ta bon biní djasabra awor, mainta di 9’or pa 11’or den e area di parti pariba pafó di S.D.K.


text:
Evelyn Wever-Croes
Nos Lider,
Evelyna Christina Croes, 54 aña, a casa cu Kenneth Wever dia 2 di juli 1991. E ta mama di 3 yiu, Christine, Kevin y Claudine y tambe wela di un nieto, Trystan.
El a studia ley fiscal na Rijksuniversiteit Leiden na Hulanda y dia 25 di augustus 1989 a obtene su titulo di Meester in het Fiscaal recht.
Dia 15 di september 1989 ta e fecha cu el a inicia su carera na Inspectie der Belastingen na Aruba y entrante prome di April 1994 el a bira hefe di e departamento.
Exactamente 13 aña despues, dia 1 di april 2003, Evelyn a haci un cambio di carera y a bay traha como consehero fiscal na bufete di abogado CROES WEVER TCHONG. November 2018 el a huramenta como abogado, y desde e fecha ey a traha como consehero fiscal y como abogado.
13 di mei 2009 ta e fecha cu nos actual Prome Minister a tuma e decision pa sirbi su Pais den forma di drenta e arena politico y a participa pa prome biaha na eleccionnan Parlamentario dia 25 di september 2009. Den su prome salida Evelyn a sa di obtene 1621 voto y asina a drenta Parlamento cu voto preferencial dia 31 di october 2009.
Dia 28 di augustus 2011, durante un Congreso di Partido, sr. Nel Oduber a retira como lider politico y Evelyn Wever-Croes a wordo eligi como lider nobo di MEP cu 68% di e votonan. Esaki ta marca inicio di un etapa nobo den Partido MEP.
Dos aña despues den eleccion dia 27 di september 2013, Evelyn a bay eleccion como lider di partido MEP y a obtene 3396 voto y den eleccion dia 27 di september 2017, el a obtene 3503 voto.
Durante su trayectoria di 8 aña como Parlamentario den oposicion (desde 2009 te cu 2017), el a duna su contribucion balioso riba diferente tema, entre otro financiero, fiscal, huridico y social. Evelyn a sa di pone hopi atencion tambe na mehora e relacionnan den Reino specialmente despues cu e welga di hamber di e ex Prome Minister na juli di 2014, a pone hopi presion riba e relacion.
Dia 17 di november 2017 a forma un coalicion cu lider di Partidonan POR y RED y asina Evelyn, nos actual Prome Minister a marca historia como e prome Prome Minister femenino di Pais Aruba. Na e momento ey tambe Aruba a conoce un Gobierno di coalicion atrobe despues di 16 aña.
Durante e ultimo 3 aña y mey di gobernacion, Evelyn a sa di surpasa hopi reto. Retonan financiero, retonan social, retonan cu situacion politico na Venezuela, retonan den Reino y retonan den coalicion. Pero sin duda e reto mas grandi cu Evelyn a haya como lider di nos pais, ta e maneho di un Pais den e crisis ocasiona pa e pandemia mundial di COVID-19.
Prome cu e pandemia, Evelyn su liderazgo a sa di pone Aruba riba mapa internacional pa e vision social y sostenibel. E vision di integridad y e vision innovador. E pandemia a duna Evelyn e oportunidad di demostra Aruba y mundo henter su calidadnan di liderazgo: firme – empatico – profesional – integro – confiabel.
Dia 30 di maart 2021, el a entrega retiro di su Gabinete cerca Gobernador di Aruba debi cu un partner di coalicion a wordo sospecha di malversacion di fondo publico. Esaki ta bay en contra di e principionan di integridad cu e coalicion a wordo funda riba dje.
Evelyn Wever - Croes ta lidera Partido MEP den eleccionnan adelanta dia 25 di juni 2021.


text:
Na aña 1856 e promé Sùrnan di Roosendaal a yega Boneiru pa kuminsá ku nan mishon intensivo den enseñansa i kuido. Nan trabou tabata asina impaktante ku te dia di awe gran mayoria di skol i institushon pa kuido a keda ku e marka katóliko.
Nan trabou di evangelisashon a motivá hopi yu di Boneiru pa “drenta kombento”. Sùr Virginia ta un di esnan ku a kontestá e yamada pa religioso den e kongregashon di Sùrnan di Roosendaal. Su bida tabata i ta kompletamente dediká na Dios i su próhimo.
Komo dosente el a yuda forma sentenáres di yu di Boneiru i Kòrsou. Su kompromiso sosial a laga su marka positivo riba nos sosiedat i su desaroyo.
Komo superior el a duna guia na i motivá su kongregashon. Sùr Virginia ta un religioso ku a inspirá tur esnan ku a traha kuné i hopi otro ku a risibí su atenshon. E ta un di e gran baluartenan di nos islanan.


text:
Dia 8 di maart ta celebra “Dia Internacional di Hende Muhe”, un dia pa lucha pa igualdad, participacion y e empoderamento di e muhe den tur area di e sociedad. E dia aki ta wordo celebra na hopi pais na mundo y na algun di e paisnan aki e ta un fiesta nacional. Na Aruba tambe e dia aki ta wordo celebra, mustrando e aprecio y balorando nos propio hende muhenan. Empodera un hende muhe kiermen cu nos ta referi na e proceso, pa cual e muhenan, den un contexto cu nan ta den desbentaha pa e bareranan structural di genero, ta adkeri of reforsa nan capacidadnan, nan strategianan y ta alcansa un logro di bida ehemplar, unda e tumamento di decision y actitud den tur momento ta refleha e ser femenino den su totalidad. Y cu esaki den mente y vision, a selecciona algun di e hende muhenan cu a forma parti di revista FOCUS, empoderando asina cada ser femenino di nos dushi isla Aruba pa hopi aña mas.
EVELYN WEVER CROES
Na 2017 Evelyna “Evelyn” Wever Croes a marca historia como e prome hende muhe Minister Presidente. El a drenta den politica cu un vision pa crea mas oportunidad pa nos muchanan y hobennan, specialmente hende muher. Den transcurso di tempo e vision ey a bira mas amplio, ora cu na 2011 el a asumi liderazgo di partido MEP. Desde e momento ey su meta den politica ta pa restructura y fortifica e partido y prepara e partido, pa asumi responsabilidad den gobernacion. Awor como Minister Presidente di pais Aruba, su vision ta, pa crea un mihor Aruba pa tur ciudadano, irespecto, unda bo a nace.
IRENE VAN DER LINDE
E trayectoria di Irene van der Linde a inicia ora el a bay studia na Hulanda como Medisch Microbiologisch Analist HBO y a traha na Sint Franciscus Gasthuis. Despues cu el a casa el a bay Colombia unda el a siña hopi trahando como boluntario den un laboratorio priva. Na aña 1986, despues di Aruba su Status Aparte, Irene a establece e prome laboratorio priva na Aruba den Clinica Carabobo y na aña 1989 el a logra su NV, cu ta IL Laboratorio Familiar NV. Irene tin awor mas di 40 aña dedicando na e profesion aki y dunando su aporte na beneficio di salubridad na comunidad di Aruba.
MARRIT GORTER
Marrit tabatin apenas 22 aña, tempo el a cuminsa bula, a sali na estado y a dicidi di tin un famia prome y si despues e tabatin interes pa sigui bula, esey lo por a sosode. Sinta na Schiphol wardando pa aborda un avion di KLM, mientras cu e tripulacion tabata pasa su dilanti, el a nota cu e tripulacion tabata uno completamente femenino. Tabata na e punto ey, cu el a realisa cu e mester cuminsa bula atrobe y sigui su soño. Marrit a bira e prome piloto femenino comercial di Aruba. Su prome buelo tabata excitante y su prome landing den Airbus tabata na Aruba.
NALINE HEILBRON
Su cara no ta uno desconoci. Hopi hende a mir’e, ora cu e tabata presenta noticia na television algun aña pasa, na Telearuba. Awe, 8 aña despues, Naline ta bek como un empresario social y presentando un proyecto di cosmetico, unda e mester a specialisa su mes den e materia, pa asina yega na un producto final, cu por a haya acogida den comunidad. Su motivacion tabata grandi: su mama y su ruman, cu ta sufri di epilepsia y tin limitacion visual. Enfocando riba habilidad y no den limitacion, Naline a logra produci un habon 100% natural: Ha’ Bon Aruba, cu participacion di e personanan cu limitacion.
SHARON FRÄNKEL
Sharon Fränkel su trayectoria profesional a cuminsa na 1985 na Hulanda, na un compania di Factoring (NMB Heller). Na 1990 el a inicia su carera den e mundo bancario na St. Maarten, unda el a traha na ABN AMRO. Durante e añanan 1990 te cu 2004, Sharon a ocupa diferente posicion na St.Maarten, Corsou y Aruba. Na maart 2004 Arubabank a acerc’e y el a join e famia di Arubabank, unda el a cuminsa como Manager Risk. October 2005 el a haya promocion pa Executive Director, formando parti di e team ehecutivo di banco y 5 aña despues, a promove pa Managing Director.
YELITZA DOMACASSÉ-HELMEYER
Yelitza Domacassé-Helmeyer na edad di 8 aña caba, tabata sa cu un dia e lo por a bira dentista. El a sigui su soño y cu diploma den man, el a bolbe Aruba. For di 2009 Yelitza a cuminsa eherce su profesion den su propio consultorio Helmeyer Dental Clinic. Riba social media e ta purba encurasha cu e pensamentonan y actitud positivo, encurashando pa nunca “give up”, te ora bo logra locual bo kier. E ta forma parti di Kiwanis Club of Aruba y ta na encargo di e proyecto ‘Smile Maker’, caminda e muchanan di menos recurso por bin haci nan djente sin costo.
DEIRDRE SNOIJL
Deirdre Snoijl banda di eherce e trabou extraordinario di Vice President Program Project Management na AIB Bank N.V., e ta mama tambe di e morocho: Khloe Mia y Sophie-Belle (8 aña). E funcion di mama ta yen’e cu satisfaccion enorme, pero no por kita afo, cu e ta encanta su funcion laboral tambe, ya cu esey ta parti di su persona. Deirdre semper ta refleha un estilo espectacular y elegante di bisti, combina cu un caracter y personalidad unico, cu ta hacie un muher realmente exitoso den tur aspecto. Hunto cu su pareha Pierre, nan ta lanta y educa nan princesanan y ta disfruta plenamente di nan bida y hogar.
DOCTER LOUISE RAFAËL-CROES
Desde di 1997 cu Dokter Louise Rafael-Croes a finalisa su estudio como pediatra na Hulanda, el bin traha na Aruba unda el a atende un sinfin di mucha, cu awendia ta adultonan cu ta recorde cu un cariño special. Como hende muher semper Louise mester a demostra cu e por haci su trabou, pues e mester a traha dobel duro, pa nan respet’e como specialista. Dokter Rafael-Croes ta un persona cu semper a vocifera su deseo pa nos tin un Aruba saludabel, feliz, sin abuso di mucha y sin violencia domestico.
CLAUDIA PONSON-DAHER
Claudia ta un persona clave hunto cu su famia den Do it Center y tambe tin su impresionante proyectonan di construccion di Daher Residence na Aruba Racquet Club y Daher Hotel. Claudia su 3 retonan di mas grandi den su funcion den Do it Center ta, pa haci e compania bira cada dia mas completo y prospero, apoyando su casa, su yiunan y tur trahador na tur momento. Sirbi Aruba cu prijs husto y servicio sin igual. Claudia ta mira cu cada dia mas muhe ta sigui haci e diferencia y e cambionan positivo den diferente sector.
GIGLIOLA GOMEZ
Gigliola ta un diseñadora di moda di Aruba, cu ta representa e di 4 generacion di hende muhe den su famia cu ta practica e arte di cose paña. Gigliola a crece entre tela y costura y for di e tempo ey, su pasion a bira mas grandi cada dia pa e mundo di moda.Su kerida mama y wela, ambos tabata cose y el a cuminsa diseña como tiener y tabata bisti su mesun estilo di paña desde tempo ey. Awendia su focus ta den e diseñonan unico, colorido y ‘flowy’, diseña cu mesun cuido y comodidad, cu su ancestronan tabatin den mente e decadanan pasa.
GWENDOLIN KOCK CROES
Diadomingo 11 di november 2018, Wendy hunto cu otro 4 landador a sali di e bahia; Tomate, pa landa direccion pa Aruba. Wendy a land’e den 10 ora y 2 minuut y el a yega net na e rif poco pariba di Renaissance Island. Di eynan Wendy mester a landa rond di e rif, pa asina yega na Nikki Beach, unda tabatin masha hopi hende mes; di grandi te chikito, wardando riba su yegada. E tabata hopi emocional pa Wendy, paso ta prome biaha un hende muhe ta logra landa di Venezuela pa Aruba.
OSYTH HENRIQUEZ
Como e prome ‘hotelier’ femenino na Aruba, awe e por papia exitosamente di Osyth su logronan y su entusiasmo di por duna naturalesa un ‘second chance’. El a desaroya e proyecto hotelero, Ocean Villas, cual ta caracterisa pa ta algo unico na Aruba cu e bungalows di palo riba awa. Osyth gusta combina su creatividad den e construccion di su proyecto, pa crea un bungalow y combina su decor unico. Su trayectoria a inicia na e restaurant The Old Man and the Sea, pa despues desaroya e proyecto di Ocean Villas. Tambe por papia di otro proyecto exitoso, manera; The Flying Fishbone y Casa Alistaire.
SUE-ANN LACLÉ RAS
Un eror cometi, aunke hopi ta pensa cu e no tabata un eror sino un simpel descuido, a pone Sue-Ann sinti cu e miho cos pa haci, tabata pa retira como Parlamentario aña pasa. Loke a sosode cu e ‘episodio’ di wak Netflix na un momento inoportuno, media a haci mas grandi di loke realmente e tabata. Detaye di e momento ey, ya awor no ta relevante. Importante awor ta cu Sue-Ann ta spera cu e paso cu el a tuma por laga un stempel atras, cu hopi por uza como un ehempel di kico ta lo corecto cu mester haci, pa asina demostra e nivel di integridad y caracter.
MAYRÈNE MARUGG-HELMEYER
Mayrène Marugg-Helmeyer no ta un figura desconoci y sigur un persona cu a sa di resalta pa su beyesa, inteligencia y carisma unico. Recientemente Mayrène a haya e noticia cu e ta apunta como un notario y por cuminsa eherce su funcion. Cu e comienso di e carera nobo aki, Mayrène kier brinda su futuro clientenan un servicio exepcional y eficiente, basa riba su tantisimo aña di experiencia. Mayrène ta convenci cu digitalisacion den mundo notarial ta di sumo importancia, pero esaki mester ta den bon coordinacion cu e diferente instancianan gubernamental.


text:
WILLEMSTAD. – Ayera 3 di òktober Korte di Kasashon a rechasá petishon di un akusado pa apsolvé di akusashon di labamentu di plaka. Kasashon ta di opinion ku e dos kortenan, esta Korte penal di Promé Instansia i Korte Superior (apelashon) a wak e kaso bon i no tin motibu pa trese kambio den e desishonnan ya tumá.
Komienso di aña pasá Korte di apelashon a ratifiká veredikto di Korte di promé Instansia, imponiendo un kondena di 6 luna prizòn i a tuma algu mas ku 80 mil dòler den beslag na aeropuerto Sint Maarten.
Durante un kòntròl rutinario di outoridatnan na aeropuerto di St. Maarten, nan a puntra e pasahero enkuestion si e tin kos di deklará den su “handbag” manera entre otro plaka. E pasahero a kontesta ku e no tin nada di deklará.
Outoridatnan tòg a disidí di kontrolá e “handbag” i den e “handbag” nan a haña un saku ku basta biyete di dòler merikano aden.
Ora ku nan a konta e plaka, el a suma 80.230,– dòler. Mesora e plaka a keda tumá den beslag i e pasahero arestá.
Na opinion di Ministerio Públiko, ta bisto ku e plaka ta prosedente di aktividatnan kriminal i den e forma aki e pasahero tabata ke a logra di laba e plaka aki.
E pasahero tabata biahando pa Kòrsou, ku e suma di plaka den su poder.
Ora ku e puntra e pasahero na unda el a sali ku e plaka enkuestion, el a bisa ku ta plaka ganá di loteria ilegal na Kòrsou.
Korte di Kasashon no a uni su mes ku e promé dos kortenan ku no a kere e pasahero su historia.
Segun Kasashon ta un kos imposibel pa kontrolá loterianan ilegal i ta fásil pa bisa ku ta plaka gana for di e tipo di loteria aki.
Pa kolmo e akusado a presentá ku un bòn di e number ku el a gana, pero un representante di e ofisina di number enkuestion a duna di konosé ku e bòn ta falsu.
Pues di niun manera e akusado no por a konvensé e tribunal di kasashon i di e forma aki su apelashon a keda rechasá riba tur e tononan ku el a apelá.
Pues e kastigu di 6 luna prizòn ta keda vigente i e plaka di algu mas di 80 mil dòler a keda konfiská.
Bron: Extra


text:
E altocomisario nobo ta bay cuminsa eherce e luna aki. Sindicato di Polis Aruba (SPA) ta spera cu nan traha bon cu otro y pa por regla e cosnan cu mester regla. Polis tin hopi reto y ta cla por sinta na mesa cu altocomisario nobo.
Sindicato SPA ta dese’e exito, asina Roland Maduro, vice-presidente di SPA, a bisa. E sindicato tin hopi cos pa dialoga cu e altocomisario y pa yega na cierto decision cu ta na bienestar di e coleganan p’asina ey por bay dilanti. SPA tin un lista di punto pa Ramon Arnhem tene cuenta cu ne, principalmente esun mas afecta cu ta e aglemene dienst, nan ta vigila tur dia.
Maduro ta kere cu esey ta e prome y primario cu e altocomisario mester tuma nota. Logicamente ta haya otro departamento, manera recherche, tambe tin su momentonan cu mester atencion. Seguramente e personanan cu ta prome riba caya of ta dilanti cu ta topa e accion prome, ta esunnan prome riba caya. E sindicalista a sigui bisa cu nan tin un lista di espera incluyendo vehiculo, vest, e edificionan cu pocopoco ta drechando nan.
El a elogia e mandatario cu ta haciendo su esfuerso pa drecha e cosnan, pero ainda no a termina cu esey. Ta trata dje cosnan cu a deha pa hopi aña y mester a drecha, pero ta haciendo esey awo pocopoco. Tur cos pa Cuerpo Policial mester mehora. Asina ey unabes nan mester bay riba caya, cliente of persona cu mester ayudo, por haya lo miho tambe.
Pa mas lesa TREMPAN.COM.


text:
For di 5 di sèptèmber mas òf ménos 40 empleado for di e kadena di dunamentu di ayudo semanalmente ta sigui lès di spañó pa por komuniká mas mihó ku habitantenan ku ta papia spañó. E grupo di dunadó di ayudo ta konsistí di empleadonan di Sentro Akseso Boneiru, Kuido i Hubentut Hulanda Karibense, Asistensia di práktika di Dòkternan di Kas, Grupo di Kuido i Bienestar (ZW-Groep), Konseho di Tutela (Voogdijraad), Kuerpo Polisial Hulanda Karibense i akohida pa hende muhé Tabitha di Fundashon Krusada. Pa bai sigui lès di spañó tabata un deseo di empleadonan for di e kadena di dunamentu di ayudo i Entidat Públiko Boneiru ta organisá esaki.
E lèsnan di spañó pa dunadónan di ayudo ta forma un parti importante di e Akuerdo Atministrativo ‘Aserkamentu di Violensia Doméstiko i Maltrato di Mucha Hulanda Karibense’ ku ministerio di Salubridat Públiko, Bienestar i Deporte (VWS) i e entidatnan públiko a firma. Un di e puntonan di salida di e akuerdo atministrativo ku VWS por sierto ta mehorashon di dunamentu di servisio i ekspertisio den e kadena di dunamentu di ayudo. Pa medio di komuniká mas mihó na spañó e dunadónan di ayudo por duna mihó servisio na habitantenan ku ta papia spañó.
E grupo di dunadó di ayudo ta repartí den 3 grupo di prinsipiante i 1 grupo di personanan ku ta avansá kaba den e materia. Delta Academy ta duna e kapasitashon i na luna di desèmber nan ta finalis’é ku un prueba.


text:
Farruko, Damian Marley i Grace Jones pa CNSJ 2018
Ku masha satisfakshon i ku gran plaser organisashon di Curacao North Sea Jazz Festival atrobe por anunsiá e nòmbernan nobo pa e di ocho edishon di e festival ku lo tuma lugá riba dianan 30 i 31 di ougὺstὺs i promé di sèptèmber di aña 2018. Riba djaweps 30 di ougὺstὺs Farruko a keda añadí na e programa difestival. Ademas di esei tambe Damian Marley i Grace Jones ta bini Kòrsou e aña aki. Den mesun rosea por anunsiá tambe ku tur konfiansa binida di Patti LaBelle, KC & The Sunshine Band, Kamasi Washington i Burt Bacharach.
Farruko, su nòmber bèrdadero ta Carlos Efren Reyes, nasé na Puerto Rico, ta un kantante di músika pòp i di reggaetòn i di mes di músika Latino. Ya na edat di 16 aña el a kuminsá bou di su nòmber artístiko pone su piesanan musikal riba MySpace. Entre tanto ya e tin seis álbum riba su nòmber i el a keda nominá vários bes pa e galardon di Latin Grammy Awards. Su último álbum a sali na aña 2017, Trapficante ku tabatin komo kontenido un meskla di reggaetòn i pòp urban ku un tinto fuerte di trap latino.
Damian “Jr. Gong” Marley ta e yu mas chikitu di Bob Marley; e tabatin apenas dos aña dia su famoso tata a fayesé. Damian a haña e nòmber di kariño ‘Jr Gong’ na honor di su tata Bob, o sea ‘Tuff Gong’. Marley a saka na yuni di aña 2017 su di kuater álbum Stony Hill , ku a sòru pa e haña su di tres Grammy tras di otro siendo ku esaki a resultá e Mihó Album di Reggae.
Ku hitnan manera I’ve Seen That Face Before, La Vie en Rose, Pull Up To The Bumper i To The Rhythm Grace Jones a definí den añanan ’80 e esenanan di pòp i e esenanan di baile. Su último álbum Hurricane ya ta data for di aña 2008, pero Jones no ta keda sinta ketu: realidat ta ku el a hasi un gira e zomer ku a pasa ei pa festivalnan di Europa i el a traha na 2017 huntu ku e banda virtual britániko Gorillaz.
Patti Labelle, ku tin su nòmber di kariño “The Godmother of Soul” ( Madrina di Soul), a bende riba henter mundu mas di sinkuenta mion álbum atrabes di un karera ku ta surpasá un temporada di sinkuenta aña. LaBelle a kuminsá su karera musikal komo e kantante prinsipal di e grupo Patti LaBelle and the Bluebelles. Despues ku na prinsipio di añanan setenta nan a kambia di nòmber den Labelle, e grupo a saka e disko ku entre tanto a para bira ikóniko Lady Marmalade, ku a bin resultá den un hit mundial. Aña pasá Patti LaBelle a saka su promé álbum di Jazz. Bel Hommage.
KC and The Sunshine Band ta un banda merikano di e estilo ‘disco i funk’ ku a keda nombrá manera ta e fam di Harry Wayne Casey (KC) y e nòmber di kariño di su estado kasero Florida (‘the Sunshine State’). Despues ku nan a estrená na aña 1973 e banda a bira famoso ku hopi hit grandi, entre otro: That’s the Way (I Like It), (Shake, Shake) Shake Your Body, Keep it Comin’ Love, Get Down Tonight, Please Don’t go i Give It Up.
Saksofonista, kompositor, direktor di orkesta i produktor Kamasi Washington a krese na siudat di Los Angeles ku su mayornan musikal i ya for di hóben e tabata okupá su mes ku muzik. Ku su tripel disko The Epic el a hasi su debut manera sa ta e kaso di un soño loke a enkantá e krítikonan. Ademas di esaki el a duna un kontribushon grandioso na e proyekto To Pimp A Butterfly, e álbum eksitoso di Kendrick Lamar. Washington ta forma parti di West Coast Get Down, un kolektivo influyente di músikonan di Jazz na e siudat di Los Angeles na Merka. Kasi henter mundu konosé konsientemente o inkonsientemente un kansion skirbí pa Burt Bacharach. E maestro kompositor a komponé mayoria di su klásikonan huntu ku e skirbidó di teksto Hal David. Piesanan manera Walk On By, What The World Needs Now Is Love i I Say a Little Prayer ta un muestra chikitu di e repertorio grandioso di e leyenda bibu.
CURAÇAO NORTH SEA JAZZ FESTIVAL 2018 World Trade Center Piscadera Bay Djaweps 30 di ougùstùs:
Silvestre Dangond, Farruko Djabierne 31 di ougùstùs:
Jason Derulo, Sean Paul, Patti LaBelle, Damian “Jr. Gong” Marly, Spyro Gyra, Kamasi Washington Djasabra 1 di sèptèmber:
Carlos Vives, Grace Jones, KC & The Sunshine Band, Burt Bacharach, Michel Camilo Trio


text:
Malvido Carrillo: āRubiano discrimina na Hulanda ta keda discrimina contra Latinoā
āMare mi por a bay bek den tempo cu mi tabata bay scol basico cu e durf cu mi tin awo pa desmenti hende...
Mantene balans entre culturanan
āE ironia ta cu awendia mi Papiamento y mi Ingles ta hopi miho cu mi Cantones, aunke ambos lenga mi a siƱa na edad...
Swiers: āMi tin un conexion fuerte y inexplicabel cu Arubaā
āAunke mi ta orguyoso di mi nacionalidad Hulandes, mi ta sinti mi mes mesun of mas na cas na Aruba cu na Hulanda. Ora...
‘Bo por integra na Aruba hopi lihe si bo pone di bo parti’
Reconociendo nos Arubianonan nobo den cuadro cu celebracion di 18 di maart, nos a combersa cu Jose Lecler, 49, naci na Santiago, Republica Dominicana. Sr....
Adaptacion y integracion di Arubianonan nobo ta relativamente lihe
Tin diferencianan fundamental entre e tipo di inmigrante cu a bin tempo di Lago; y esunnan cu a bin despues di Status Aparte, ora...
18 di maart dia di Himno y Bandera di Aruba
E dia nacional mas importante di Aruba ta dia di Himno y Bandera. E aƱa aki Aruba ta celebra 40 aƱa di Himno y Bandera...
Con bon bo ta conoce historia di Aruba?
18 di maart tambe ta un momento pa refleha riba historia di nos isla. Pero con e conocemento ta bou nos muchanan? Bo kier...
Himno nacional
E himno di Aruba taāAruba Dushi Tera ā skirbi den aƱa 50 door di Juan Chabaya (Padu) Lampe cu un composicion di Rufo Wever....
Poeta di Patria
Invitacion pa e actividad di Poeta di Patria 2016 cu lo tuma luga dialuna 14 di maart 2016 for di 6pm den Fort Zoutman....
Celebracion di nos dia nacional na Bucuti Yacht Club
Tremendo celebracion di nos dia Nacional na Bucuti Yacht club cu bendemento di cuminda criollo y cos dushi arubiano. E aƱa aki un biaha...
12Page 1 of 2


text:
Competencia
Gobernador
Semper Gobernador mester pone e Ministernan di Reino y e Ministernan di Aruba na altura di su ausencia, prome cu e bandona e Pais. Gobernador interino ta tuma over pa e periodo cu Gobernador lo ta ausente. Cada bes cu por papia di reemplaso temporal di Gobernador, mester anuncia esaki oficialmente.
Gabinete di Gobernador, bou guia di un director, ta coordina tur trabou di Gobernador. Ora di cumpli cu hopi di su compromisonan representativo, su ayudante cu alabes ta capitan di marinier, semper ta acompaña Gobernador.
E funcion di Gobernador como organo di Reino ta describi den ‘Reglamento di Gobernador di Aruba’ (‘Reglement voor de Gouverneur van Aruba’). Esaki ta un ley di Reino. E tarea y competencia di Gobernador como organo di e pais ta regla den e Constitucion di Aruba.
E cargo di Gobernador ta trece un cantidad di limitacion cune. Gobernador no mag por ehempel di tin negoshi of fungi como consehero di un compania.
E tarea principal di Gobernador ta pa salvaguardia e interes general di Reino na Aruba. Tambe e ta encarga cu e proclamacion di Ley di Reino, Medida General di Gobierno di Reino y di e tratadonan cu Reino a cera. Hopi biaha e ta encarga tambe cu ehecucion di ley y medida di Reino, a menos cu a apunta e responsabilidad oficial explicitamente na un otro organo.
E tarea di supervision di Gobernador ta conta tambe pa e leynan Arubiano. Gobernador lo no acorda un ordenansa nacional of un ley si esaki no ta conforme cu Statuut, legislacion di Reino of un tratado cera. E lo raporta esaki na Gobierno di Reino. Tanten cu Gobernador no firma e ordenansa nacional (ley) esaki no por drenta na vigor. Na Hulanda Gobierno di Reino lo evalua un biaha mas si e ordenansa nacional (ley) ta bay contra di Statuut, legislacion di Reino of un tratado cera. Nan por destrui e ordenansa (ley), si e no ta conforme Statuut, legislacion di Reino of tratado cera.
Contrario na e Rey, por yama Gobernador pa e responsabilisa su mes si el a comete un delito den su cargo. E mester aparece dilanti di hues di instancia mas halto den e mundo hudicial, esta Corte Supremo (Hoge Raad). E caso lo tuma luga na Hulanda y no na Aruba.
Na Aruba tin un cuerpo di marina Hulandes estableci den un kazerne na Savaneta. E kazerne di marinier ta bou guia di un comandante. Cada kazerne tin su propio comandante. Gobernador di Aruba tin un relacion particular cu e comandante di e brigada militar aki. Den caso cu e comandante faya barbaramente den ehercemento di su funcion, Gobernador por suspend’e. Ademas e comandante ta resorta bou di e Minister di Defensa di Reino.
Tur nombramento di Arubianonan den servicio militar obligatorio como oficial (militar) ta sosode pa medio di un decreto di Reino (K.B.) den consulta cu Gobernador. Gobernador mester di permiso di Gobierno di Reino pa por mobilisa e mariniernan.
Ademas di ley, Gobernador ta firma tambe tur decreto nacional. E ta envolvi tambe cu e poder ehecutivo di e leynan aki. Pero e ministernan ta keda responsabel pa e ehecucion.
Gobernador tin e derecho di asisti na reunion di Conseho di Minister. Den e caso ey Gobernador lo fungi como presidente di e Conseho pero e no tin derecho di voto ora di tuma decision.
Hopi funcionario halto ta huramenta dilanti di Gobernador ora cu nan asumi nan cargo. Esaki ta conta pa entre otro Minister, miembro di Parlamento, miembro di Conseho di Consulta y di Controlaria General, hues, fiscal y Procurador General.
Por ultimo ta posibel pa un cuidadano haci un apelacion na Gobernador ora cu e ta di opinion cu un decision tuma door di un otro organo di Pais Aruba ta inhusto. T’asina si cu Gobernador ta manda e apelacion pa e mesun Minister cu a tuma e decision pero e Minister tin e obligacion pa pidi conseho tocante e apelacion aki cerca Conseho di Consulta. Finalmente ta e Minister ta dicidi tocante e apelacion.
Tin biaha Gobernador ta presenta tambe den sala di Parlamento. Gobernador ta duna un discurso durante di e reunion pa habri un Aña Parlamentario nobo. Den e discurso ey, e ta duna un splicacion tocante di e maneho cu Gobierno lo hiba e aña siguiente. Fuera di su presentacion anual aki, ta invita Gobernador pa ocasion special, por ehempel na e reunionnan durante cual lo firma un protocol.
Minister
E manera di traha di Conseho di Minister ta regla den e asina yama “Reglamento di ordo di Conseho di Minister” (Reglement van orde van de ministerraad). E reglamento aki mester ta acorda pa medio di un ordenansa nacional (ley) Esaki ta nifica cu legislador, pues Gobierno hunto cu Parlamento ta fiha e reglamento aki. Den e “Reglamento di ordo di Conseho di Minister” ta para cu mester tin regularmente deliberacion entre e Ministernan. Tambe den caso cu un Minister ta carga responsabilidad individual. Tin un secretariado cu ta asisti Conseho di Minister.
Cada Minister ta haya un ministerio na su encargo. Un ministerio asina tambe yama cartera y ta consisti di diferente departamento, servicio y despacho. Un ordenansa nacional (ley) ta institui e ministerionan. Minister President ta encarga cu asunto general.
Gobierno tin e competencia pa disolve Parlamento y yama eleccion nobo. Como consecuencia di esaki, tur Minister lo tuma nan retiro. Un gobierno den cual tur Minister a entrega nan retiro, nos ta yama un gobierno demisionario. Pa e Pais no keda sin gobernacion, Gobernador ta pidi e Ministernan pa keda den funcion te ora cu forma un gobierno nobo. E partido (coalicion) na mando mes por nombra un Minister nobo ora Parlamento duna un Minister retiro obligatorio.
Ta desolve Parlamento ora cu tin un conflicto entre Parlamento y Gobierno of ora cu Parlamento duna di conoce cu Gobierno no ta un bon refleho mas di e resultado di e ultimo eleccion.
Secretariado di Conseho di Minister
Tin un secretariado cu ta asisti Conseho di Minister. Secretario di Conseho di Minister ta guia e secretariado. Secretariado ta percura pa e corespondencia di Conseho di Minister, ta traha notula di e reunionnan, ta traha e agenda pa e reunionnan y ademas ta encarga cu e tantisimo trabou di ehecucion di Conseho di Minister.


text:
Un dushi treat pa e dianan di Fiesta
No ta importa si bo ta Vegano of no, e bolo aki ta asina suave y un berdadero delicia. Lo bo gust’e.
Preparacion y tempo pa cushin’e
Preparacion: 15 minuut
Pa Cushin’e: 45 pa - 50 minuut
Pa: 8 – 10
E ta facil pa traha
Por Freez e, y e ta liber di webo y lechi.
E ta un bolo Vegano y Vegetariano.
Nutricion: Pa porcion/slice (1 bolo ta saca 10 slice)
Caloria 353
Vet 11 gram
Vet Satura 1 gram
Carbohidrato 61 gram
Sucu 40 gram
Fibra 1 gram
Proteina 3 gram
Salo 0.4 gram
Ingredientenan:
100 ml di zeta vegetal/vegetable oil, plus un tiki extra pa pone den e baki hero pa bay forno.
275 gram di hariña cu elevadura/self-raising flour
150 gram sucu muscovado color scur
1 cuchara chikito di baking powder
1 cuchara chikito di ginger mula/ground ginger
50 gram di treacle - tambe yama black treacle of blackstrap Molasses. Molasses ta esencialmente loke ta resta, despues cu a herbe e sucu di caña y cu mayoria di e sucu a ser saca for di dje.
50 gram di stem ginger di boter fini machica of den blender
1 cuchara chikito di siroop di Ginger
150 gram di sucu pa blancha
½ juice di lamunchi
4 pida di stem Ginger cristaliza y gesliced
Metodo
PASO 1
Keinta e forno na 200C/180C fan/gas 6. Zeta bo panchi di forno di pan 900g (19 x 9 x 6cm) y pone e waxpaper di horna aden.
Mezcla e hariña, sucu muscovado, baking powder y e ground ginger hunto den un comchi/bowl grandi .
Smeer/hunta e zeta, treacle, e stem ginger geblend y 170ml awa frieu.
Despues mezcla tur cos hunto uzando un cuchara di palo, te ora e bira suave.
PASO 2
Basha e mezcla den e panchi di forno y horna esaki pa 45-50 minuut den e center di e forno.
E bolo ta cla ora cu e toothpick of palo di satee sali liso y limpi bek sin ningun hariña na dje. Hinca e palo di satee meymey di e bolo pa check si e ta cla.
Despues cu a saca e bolo for di forno; lag’e fria pa 5 minuut of mas riba un reki di metal pa e fria completamente.
PASO 3
Sifta e sucu den un comchi, agrega e siroop di ginger y mezcla e juice di lamunchi aden net p’e bira un substancia un tiki diki, pa por bash’e riba e bolo sin cu e ta mucho awa (test e riba lomba di un cuchara).
Pone e bolo riba un pedestal/stand, kita e papel di horna …basha e icing mes ora riba e bolo y mesora despues pone tambe e pidanan di ginger riba dj’e. Slice bo bolo y sirb’e…
Ta smaak hopi bon cu: Vegan Vanilla Ice-Cream.


text:
Nos invitado den e programa aki ta Sr. Vincent Morris. Un persona hopi konosi na Boneiru pero ta bibando pa basta aña kaba na Colombia. Nos ta kombersa kune tokante su bida, su bida i su aktividadnan na Boneiru.
Produkshon: Fundashon Históriko Kultural Boneriano
Durashon: 54 minüt
Fuhikubo ta presentá: Vincent Morris
Nos invitado den e programa aki ta Sr. Vincent Morris. Un persona hopi konosi na Boneiru pero ta bibando pa basta aña kaba na Colombia. Nos ta kombersa kune tokante su bida, su bida i su aktividadnan na Boneiru.


text: Diamars mainta a drenta informe di un caso di kiebro y ladronicia for di un auto na Caya Ernesto O. Petronia, mesora a dirigi un patruya na e sitio. Net na e momentonan ey a drenta informe di un accidente y a desvia e patruya pa e accidente. UN rato despues a manda un otro patruya pero ya e habitante a hinca su auto den cura y no tabata desea haci denuncia ya cu segun su opinion polis no ta haci nada toch y e patruya a sigui su caminda. Nos colaborador cu a bay na e sitio y tambe Nagico y a bin compronde cu desconocidonan a destrui un bentana chikito y a drenta reboltea tur cos den e auto y a bay cu un suma di placa for di e auto.


text:
KRALENDIJK — Tin informashon ku aparentemente tin kosnan straño ta tuma lugá riba e famoso app di ‘TikTok’ bou di muchanan bou di 12 aña.
Ta trata di un plataforma konosí kaminda diferente persona rònt mundu ta hasi diferente baile òf ‘challenge’ i publiká esaki riba nan profil pa tur hende wak.
Nos a haña informashon ku tin algun mucha di masoménos 8-10 aña di Boneiru, ku ta pone kosnan no apto pa nan edat riba nan profil. Ta trata di muchanan ku entre otro ta duna otro brasa i sunchi, graba esaki i pone riba nan ‘tik tok’ profil. Hopi mayor no ta na altura kiko tur nan yunan ta hasi òf publiká riba nan ‘tik tok’ profil, i p’esei nos ke trese dilanti pa ta mas kouteloso i kontrolá e yu nan ku e famoso app aki.
Dor ku e app ta habrí pa tur hende, e mucha chikí tambe ta haña imágen i videonan pa wak ora ku nan ta deseá, pasobra e app ta habrí pa tur hende.
Un mayor a konta ku e mes a mira e muchanan di entre 8 pa 10 aña hasi kos amoroso i pone riba ‘tik tok’, i komo ku hopi mayor no sa di e app aki, nan no por kontrolá e profil di e yu.
Pues komo mayor, asumí responsabilidat i kontrolá e yu konstantemente sigur pa loke ta trata e asuntu di media sosial usando entre otro e famoso app ‘tik tok, e mayor a bisa.


text:
Invertí den nos kapital humano i inspirá un generashon nobo di profeshonalnan den turismo
Resientemente Tourism Corporation Bonaire (TCB) a firma un akuerdo di kolaborashon ku Guardian Group Fatum (GGF) pa konhuntamente lansa un inisiativa edukativo pa komunidat boneriano, titulá ‘The Bonaire Tourism Scholarship Program’. TCB a desaroyá e programa den kolaborashon ku Guardian Group Fatum.
E Bonaire Tourism Scholarship Program ta yuda funda kursonan individual di desaroyo profeshonal i kursonan akadémiko fultaim riba tur tereno di Hospitalidat i Maneho di Turismo pa programanan riba nivel di Associate (MBO), Bachelor i Master. E beka di estudio ta hasi posibel pa studiantenan i no-studiantenan meritorio pa alkansá nan metanan edukativo i profeshonal i pa realisá nan soño. Ademas e programa di beka di estudio ta hasi posibel pa e partisipantenan pa hasi uso di e posibilidatnan pa kontinuá ku nan desaroyo profeshonal. E beka di estudio akí ta un medio efektivo tambe pa mehorá tumamentu den servisio di hendenan lokal i stimulá preservashon i kresementu profeshonal den sektor turístiko di Boneiru.
Direktor di TCB Miles Mercera a bisa: ‘E bekanan di estudio ta ofresé nos hendenan e oportunidat pa sigui un estudio òf pa sigui desaroyá nan abilidatnan mas aleu. Nos medionan finansiero ku komo profeshonalnan hóben tin ora ta limitá, no tin mag di stroba nos pa alkansá nos potensial. Pa e motibu akí personalmente mi ta di opinion ku e programa akí lo habri oportunidatnan nobo pa hóbennan manera mi, ku na edat di 15 aña a kuminsá traha den un di e industrianan di mas dinámiko na mundu, sin e medionan finansiero, pero ku e mentalidat korekto i e pashon pa perseverá. Ta nos promé prioridat pa hasi turismo i su oportunidatnan ekonómiko aksesibel pa tur hende. Den un mundu ku ta kambiando kontinuamente nos tin ku aspirá pa sòru ku nos ta mira enseñansa komo nos pasaporte pa futuro, pasobra mañan ta pertenesé na esnan ku ta prepará awe p’é.’
Den kolaborashon ku Guardian Group Fatum, TCB lo otorgá bekanan di estudio individual na minimalmente 10 partisipante pa kada aña akadémiko. E bekanan di estudio ta funda te ku $3000 pa kada aña akadémiko, dependiente di e tipo di programa ku e partisipante skohe i e partisipantenan lo risibí esaki den e promé aña di nan estudio. Ta otorgá e bekanan di estudio solamente pa paga e estudio i ta entregá e sèn direktamente na e universidat òf ‘hogeschool’. E beka pa estudio akí no ta un beka pa paga e gastu di estudio kompleto, e partisipantenan pues tur aña di nobo tin ku hasi un petishon pa risibí e beka di estudio.
E direktor di Guardian Group Fatum, Diego Frankel, ta konfirmá: ‘Profeshonalnan hóben tin nan futuro den nan man, ku e programa di beka di estudio akí Guardian Group ke aportá na desaroyo mas aleu di nos sektor turístiko. Mediante di duna yudansa awor ku ofresementu di oportunidatnan igual i akseso na e instrumentonan korekto den enseñansa, nos tin un mihó futuro na Boneiru. Nos ta kontentu di por forma parti di e Scholarship Program komo parti di nos responsabilidat sosial. Duna bèk na nos komunidat pa invertí den e biahe akadémiko di nos futuro profeshonalnan hóben ta un rekompensa pa nos tur.’
Guardian Group Fatum’s Manager Marketing Dutch Caribbean, Djamila Braaf i Manager Sales Dutch Caribbean Sharon de Maaijer – Axson, nos embahadornan na Boneiru, ta kontentu di por traha huntu ku TCB pa sostené desaroyonan turístiko na nos isla: ‘Pa diferente motibu nos ta hopi entusiasmá tokante e kolaborashon ku TCB. Pero e echo ku nos por duna algu bèk tambe na komunidat, ta e chèri riba e bolo.’
Kon pa apliká?
Nos ta invitá nos hóbennan boneriano ku pashon pa turismo i ku tin sierto metanan nan dilanti i ku ta soña pa den futuro bira lider riba tereno di turismo na Boneiru, pa buska mas informashon tokante e ‘Bonaire Tourism Scholarship Program’ i registrá pa e programa akí pa e oportunidat di nan bida! Pa registrá i pa lesa mas tokante e tremendo inisiativa akí, bai riba www.bonairescholarship.com.


text:
ORANJESTAD – Diaranson Minister Dangui Oduber a reuni cu CEO di Aruba Airport Authority N.V. (AAA) Sr. Joost Meijs den cuadro di e presentacion di e “Multi Annual Corporate Strategy” 2022-2026 di AAA. Den e documento aki AAA ta delinea henter nan strategia y e direccion cu nan lo kier tuma durante e proximo 4 añanan pa por cumpli cu e ambicionnan cu nan tin como compania. Tambe pa mustra con den termino largo lo yega na e aspiracion final pa aña 2030.
Manera ta conoci aeropuerto ta trahando duro riba e proyecto di “Gateway 2030” cu ta un proyecto di expansion di nos aeropuerto. E proyecto aki ta hopi grandi den su totalidad y alaves importante pa Aruba su turismo, economia y e aeropuerto mes. AAA su meta ta pa sigui crese como compania dunando e mihor servicio awo, den futuro y den bon colaboracion cu tur nan empleadonan directo y tur stakeholder cu ta forma parti di aeropuerto.
Minister Dangui Oduber ta contento cu AAA ta sigui e vision y maneho di Ministerio di Turismo caminda e aspiracion nobo lo bay conforme e rekisitonan economico, ambiental y social pa por haci e diferencia di ta un aeropuerto mas sostenibel den region di Latino America y Caribe.
Minister Dangui Oduber a keda masha satisfecho cu e presentacion cu e la ricibi di Sr. Meijs y ta hopi optimista pa cu e futuro di Aruba Airport Authority N.V. Un pabien sigur na e team di AAA cu ta trahando duro pa hiba nos turismo y Aruba pa dilanti. Aruba ta recuperando y aña 2022 ta mustra di ta un bon aña pa nos tur.


text:
Asesinato di un homber i un dama herida (video ta grafiko)
E pareha a kaba di yega kas i for di skuridat dos homber ku kara tapa i arama den man a kuminsa basha bala despues a start un pesikushon tras di e homber ku a bula baha foi outo, e homber a purba na kore bai pero nan a alkansa esaki i asesina e homber. Despues nan a bai bek pa kue e outo i nan a mira e dama. Nan a los tiru dirigi riba e dama i tambe persigui esaki i a herdia e dama. Polis ta enbuska di e dos homber nan aki, esaki a pasa na Barbados.


text:
KORSOU.
OTRO EKSITOSO KONFERENSIA DI LIDERAZGO FEMENINO.
WILLEMSTAD – ‘Yuda muchanan muhé ku konosementu básiko di higiena, usa bo man simbólikamente komo un hèrmènt poderoso i ta e promé hende muhé ku ta haña mas voto den historia’: esakinan tabata algun di e informashonnan kompartí dor di e tremendo oradónan prinsipal kendenan a habri e virtual di 18 konferensia anual di liderazgo femenino na Kòrsou ku a hiba e titulo: ‘Lidernan femenino liderando ku ehèmpel’, djasabra i djadumingu último.
Oradónan prinsipal Sharon Katushabe na Uganda, Dr. Birgitte Tan na California, i Nina den Heyer na Bonaire a kapta atenshon di partisipantenan, kada unu ku presentashonnan fuerte.
E konferensia a start djasabra ku palabranan di habridó di konferensia Victoria Wild, sigui pa animadó di dia Jojo- J’Anmetra Waddell, invokashon di Rev. Louise de Bode i e tres oradónan prinsipal.
Despues tabatin splikashon i demostrashon tokante kon ‘shape’ bo figura dor di Sudri-Anne Elizabeth i un presentashon di Feng Shui Master Reyna Joe ku tep di kon usa Feng Shui pa avansá den un karera.
Riba e di dos dia tabatin un presentashon profundo di Dr. Lex Smith Washington di Universidat di Oklahoma ku a trata kon hende muhé eduká den posishonnan haltu por defendé i protehá nan mes kontra di hostigamentu seksual den nan karera i asina ei protehá tur esfuerso ku nan a hasi pa studia i hasi un karera.
Tabatin hopi reakshon riba e parti aki di e konferensia i a bini hopi pregunta di partisipantenan.
E aña aki tabata pa di dos biaha ku e konferensia aki mester a bai virtual debí na e reto mundial di Covid.
Esaki a hasi posibel ku hende di rònt mundu por a partisipá ya ku Zoom perfektamente a kuri ku tur frontera.
Inisiadó i organisadó di e konferensianan anual di liderazgo femenino for di 2004, Reyna Joe a ekspresá su gratitut pa tur ku a hasi posibel ku e eksperensia anual empoderante aki por kontinuá pasobra e ta benefisiá sigur sigur kada partisipante. Un danki espesial ta bai atrobe na Jason Rafaël kende pa di 18 biaha a yuda realisá e konferensia.
Ta pone mas informashon di e konferensia riba e página di Facebook: About Female Leadership.
E di 19 Konferensia anual di liderazgo femenino ta tuma lugá na mei 2022. Pa mas informashon por komuniká via di aboutfemaleleadership@gmail.com
Riba e potrèt por mira un momentu durante di e di 18 konferensia anual di liderazgo femenino na Kòrsou.


text:
ORANJESTAD – Lider di MEP Evelyn Wever-Croes a tuma nota cu den e cuentanan anual pa 2013 cu a keda entrega na Parlamento diabierna ultimo, ta resulta cu Gabinete Mike Eman a surpasa su presupuesto.
Conforme e cuadro financiero cu AVP mes a pone pa su mes, den anja 2013 nan lo a crea un deficit di 175 miyon florin. Pero den presupuestonan presenta na Parlamento, ya nan mes a hisa e deficit prome na 223 miyon, y despues te na 308 miyon florin pa 2013.
‘Nos di MEP na e momento ey caba a avisa cu e presupuesto ey no ta realistico.
Deliberadamente Gabinete Mike Eman a presenta cifranan fictisio na Parlamento, pero lamentablemente e 13 parlamentarionan di AVP ciegamente a aproba e cifranan. Awor nos ta haya rason, pasobra nan no a crea e deficit di 308 so, sino nan a gasta 36 miyon MAS di loke nan a informa Parlamento. Pa e 36 miyon aki nan no a haya aprobacion, y pues nan mester wordo teni responsabel personalmente. Nos ta bai Ministerio Publico pa pone esaki den nan man. Ta e malgastamento di placa aki tin nos pais den crisis financiero, y mester pone un paro na e abuso aki”, segun lider di MEP.
Remarca cu presidente di Controlaria General tambe tabata tin un aviso serio pa e parlamentarionan di AVP: “Si nos no tin nos cas na ordo, otro lo bin pone na ordo pa nos”. Ta bira tempo pa pone nos cas financiero na ordo.


text:
Oranjestad-Sindicato di Maestro di Aruba ta den pleno celebracion di su di 45 aniversario. E sindicato tin un trayectoria largo di diferente logro pa loke ta e derecho y e posicion huridico di e maestro. Entre otro den pasado e grandinan a para pa derecho y pago igual di hende mohe den enseñansa. Tambe nan a lucha pa mihor pago pa e maestro en general. E luchanan aki a yega te na welganan grandi cu a termina na logronan importante di cualnan NOS, e maestro di awendia ta beneficia.
HISTORIA
SIMAR a nace for di cuna di VLA, esta Vereniging van de Leerkrachten van de Antillen. E tempo ey tabata tin varios organisacion cu tabata para pa e maestro. Despues di a tene un encuesta bou maestronan, a saca conclucion cu nan tabata desea un solo organisacion, cual a bin resulta den SIMAR, e unico sindicato di maestro na Aruba.
E SIMAR DI AWE
Te cu awe SIMAR, un di e sindicatonan di mas grandi na Aruba, ta mantene e trabou sindical riba pia. E directiva actual, consisitiendo di 5 hende moher, ta participa na Dialogo Social, ta forma parti di comicion institui pa Dialogo Social cu ta traha riba tereno di enseñansa y ta tene relacion extrecho cu directivanan di scol , Minister di Enseñansa y Directie Onderwijs. Un di e puntonan cu tin atencion di directiva ta e Restructuracion Salarial, pa cual meta ta pa pone na vigor pronto.
Banda di esaki e directiva ta atende cu asuntonan huridico di miembronan y ta percura pa actividadnan social y di formacion pa miembronan y pa e maestro en general.
CAMPAñA
Manera ta custumber, durante temporada di celebracion, directiva ta tene un campaña pa recluta miembro nobo. Mas cu claro un maestro interesa por pasa inscribi na cualkier momento. Un miembro cu introduci un of mas miembro nobo, lo ricibi pa cada miembro introduce un ticket pa participa pa un weekend stay. Ganador di esaki lo ser anuncia na final di e caminata di dia 26 di september. Pa formulario por pasa na oficina di SIMAR of por pidi pa esaki via directiva@simar.aw
CELEBRACION
Den cuadro di celebracion di e di 45 aniversario di SIMAR, directiva a organisa un serie di actividad social, recreativo y di formacion. Esakinan a cuminsa caba na mei cu seso-sport y lo sigui te cu december di e aña aki.
E siguiente tres actividadnan grandi ta e fiesta bailabel diabierna venidero cu ‘N Fuzion y Robert Jeand’or na cede di SIMAR. Pa preparacionnan organisatorio directiva ta haci un apelacion na miembronan pa pasa oficina mas pronto cu ta posibel pa nan ticket di entrada y eventual introducido. Esakinan lo ser registra riba nomber y ta solamente pa uso personal.
Tambe lo tin un caminata , un festival di canto, celebracion di Dia International di Derechonan di Mucha y un Christmas Bazaar.
Directiva ta haci un yamada na miembronan y na tur scol interesa den informacion di tur desaroyo di SIMAR su trabou y di actividadnan pa manda nan datonan actual na info@simar.aw pa asina nan por keda debidamente informa.


text:
WILLEMSTAD — Den kuadro di bishita di NEC Voetbal Club, ku a kaba di promové pa e promé divishon aya na Hulanda, nan a ofresé pa tene un klínika pa nos entrenadónan i miembronan di staf médiko di nos ekiponan lokal durante nan estadia aki na Kòrsou.
E klínika lo tin dos workshop separá ku ta tuma lugá dia 14 di Mei 2015 di 18.30pm pa 21.30pm. E workshop nan aki lo tuma lugá na FFK Trainings Centrum i na FFK Fitness Centrum na Brievengat.
E promé workshop lo analisá e konsepto teorétiko di desaroyo di kiper den teoria ku lo ta na enkargo di sr. Wilfred Brookhuis i despues lo sigui un seshon di práktika ku nos kipernan lokal huntu ku e kiper di NEC sr. Jorritsma Smeets. Mientras e di dos workshop lo kubri e inovashon riba kuido médiko di un tim di futbòl na enkargo di e staf médiko di NEC.
E workshop destiná pa kipernan lo tuma lugá den sala reunion di FFK i despues riba tereno, miéntras ku e workshop pa e staf médiko ta den e Fitness Center di FFK.
Tene kuenta ku tur dos presentashon ta tuma lugá na e mesun oranan ariba menshoná.
E invitashon ta pa prinsipalmente tur nos kipernan for di hubenil te ku senior i tambe nos entrenadó nan i staf médiko di futbòl lokal.
Por inskribí na ofisina di FFK via di numbernan di telefòn 736-5040 òf 736-5042 i por puntra pa yùfrou Nadine Carolina.


text:
WILLEMSTAD — Diasabra 28 di November 2015, Direktiva di CurFutsal a presenta su Final di futsal temporada 2015.
Tabata dos enkuentro sumamente perta ku fanatiko nan por a presensia.
Prome partido pa di 3 i 4 luga e ekipo di Ocean view a gana 5 pa 4 di FC BABRanis.
Den e di dos partido pa kampion FC San Lucas a gana 5 pa 4 di Don Bosco.
FC San lucas ta kampion pa 8 temporada konsekutivo.
Maximo Goliado despues di Gran final
Nomber hungado – Ekipo – kantidat di goal
- Stallone Isenia – Ocean View – 21
Premionan: SAN LUCAS Kampion
Don Bosco 2 lugá
Ocean view 1 3 lugá
FC BABRanis 4 lugá


text:
E aspecto cultural di un Pais ta hopi importante pa wordo bon regula y respeta. Nos bishitantenan cada biaha mas y mas ta busca tur manera pa conoce mas di nos cultura y POR sigur ta mira e balor aki. Den nos plan di gobernacion ‘Vision 17-21 Hunto Nos POR’ tin un seccion di cultura cu por haya tur locual cu por ta presenta pa e proximo gobernacion.
POR den e proximo gobernacion lo implementa educacion cultural solido den enseñansa pa asina e studiante obtene conocemento esencial di cultura na Aruba fomentando creatividad, participacion como tambe motivacion pa contribui na nos cultura den su diferente aspectonan.
Percura pa sector cultural tambe forma parti di e revolucion economico, creando maneho, ley y incentivanan laboral y economico cu ta stimula artista y otro profesional cultural pa participa, pa por engrandece y implementa conocemento di nos cultura y herencia cultural entre otro den enseñansa, lo percura pa conservacion y documentacion adecua tanto di nos herencia tangibel como tambe nos tradicion y custumbernan. Stimula traspaso di conocemento cultural basa riba informacion corecto entre bishitante y local respetando nos custumbernan como tambe creando un experencia autentico pa nos bishitante.
Tur partner den sector turistico lo wordo atendi riba nan responsabilidad pa percura cu cultura y identidad ta un aspecto fundamental den promocion di turismo. Capital Cultural San Nicolas: lo duna continuacion na plannan y proyecto existente a base di conseho di AIB pa posiciona San Nicolas como Aruba su Capital Cultural. Lo percura pa combina interes di habitante como tambe proyectonan (tanto planea y den ehecucion). Lo tin enfasis riba promocion di incentivonan economico nobo cu base den sector creativo (creative economy) manera e-conomy, tech start ups etc.
Salvaguardia nos herencia tangibel manera nos monumentonan pa medio di conscientisacion como tambe implementa incentivo fiscal pa facilita restauracion y compra di monumento. Promove y engrandece conocemento di herencia intangibel dor di duna importancia bek na departamentonan manera UNESCO y fundacionnan cu ta encarga nan mes cu nos herencia. Implementa un plan di accion nacional pa rescata informacion cultural y digitalisa esaki trahando cu departamentonan clave manera Departamento di Cultura Aruba (DCA), Archivo Nacional Aruba (ANA) y Bibloiteca Nacional Aruba (BNA). Engrandece participacion di sector priva den actividadnan cultural creativo. Banda di nos Fondo Cultural UNOCA, sondea posibilidadnan nobo pa crea fondo pa sostene participacion cultural, y duna un empuhe na esnan cu kier aporta na e “creative economy”. Tambe. implementa ley den cual ta regla e pakete di incentivo fiscal (tax holiday) pa stimula nos sector cultural/creativo.
Si bo kier lesa mas di locual cu por tin den su plan di gobernacion por haya esaki gratis riba Facebook Page POR E Forsa Nobo of por kedda pendiente pa mas informacion cu lo wordo publica den medionan di comunicacion pa asina cumpli cu e peticion di comunidad pa e informacion ta mas cerca y accesibel.


text:
Technology
Home Technology
Apple cu bista ariba september 7; unda lo lansa e Iphone 14
"Si bo ta pensa di cumpra e iPhone 13 Pro Max awor, lo ta bon bo warda un poco e prijs lo tin di...
Twitter su empleadonan mag traha for di cas permanentemente
Dos luna den 'trahando for di cas', Twitter a dicidi di haci esaki un estado permanente pa algun di su empleadonan. Tur empleadonan trahando...
Mozilla a lansa su version mas lihe di Firefox
E compania di software Mozilla diamars ultimo a lansa Firefox Quantum, un version mas lihe di e browser pa trata na pone dilanti di...
Samsung Galaxy S9 lo por sali Februari
Parce cu Samsung, un di e companianan di technology mas importante mundialmente, lo por bay presenta su Galaxy S9 den luna di Februari 2018. Pa...
Google a haci Gmail e email mas sigur mundo
Google a lanza un set di New Features pa asina dificulta cu nan lo por hack cu bo account di Gmail. Aña pasa, hackersnan cu...
WhatsApp ta permitibo awor delete message nan manda “robes”
Despues di varios luna wardando WhatsApp finalmente a release e funcion cu ta permitibo delete un message cu bo a manda, dunando e sender...
Con pa manda message via WhatsApp, sin bo mester usa bo number di telefoon
Pabo manda un message via WhatsApp bo sa cu bo mester e number di telefoon di e persona. Pero ¿sa tin biaha cu bo...
Instagram ta permiti bo desde awe invite friends na bo Live Video Stream
E 250 miyon usuarionan di Instagram Stories awor en adelante lo por graba live videos cu friendsnan na diferente parti di mundo, asina Facebook...
Google tin calender nobo
Na 2014, Google a anuncia un design nobo yama Material Design cu tawata busca pa uni e diseño y e experiencia di e usuario...
WhatsApp ta activa su real-time location function
Esnan responsabel pa WhatsApp a anuncia cu den e simannan nos dilanti un feauture nobo lo wordo activa y cu esaki bo lo por...


text:
MANGUSA A kibra record na Kòrsou ku un fli di kasi 50 meter!
Diadomingu ku a pasa ei den e competensia di ABCC (Aruba, Boneiru Curaçao y Colombia) organisá dor di Fundashon Fli Kòrsou,
tabata hopi impreshonante kon e team di MANGUSA a kibra record y asina skirbi un pagina di historia di Fli na Kòrsou. E fli di caha tabata tin un midí di 49.90 meter!
MANGUSA team PABIEN!
Klèk aki pa mira e video
WEBSITE NOBO!
Bon Biní na e website nobo di CuracaoKites.com !
Awe 24 di märt nos ta introdusí un website nobo. Te ainda e website ta bou di konstrukshon. Nos ta spera di komplase tantu personanan ku a pidi pa hanja más informashon y más rapido. Asina nos ta bai incorpora Medianan Social, komo FACEBOOK, Youtube, Twitter, etc. pa hasie mas fasil pa kontakto. Tambe nos ta bai extende un manera pa hasi Live streaming video posibel, pa asina rònt mundu por mira bibu y direkto eventonan di Fli na Kòrsou. Nos ta spera di kompletá tur e esakinan den e próximo dianan.Keda Pendiente.
Laga Nos Sigi Ku e Vuelo!


text:
Pa locual ta campeonato di AVB/ Lifida 2016/17 Sv Britannia un biaha mas ta bati record ora cu 12 di su 13 equiponan ta clasifica pa playoff 2016/17. Sv Britannia su divicionnan ta consisti di; U-5 lider; Eliana Croes, coachnan; Milton Dreishor, Alfredo Vasquez y Jeanpierre Winterdaal. U-7 Oro, lider; Louis Leañez, coach; Cedric Werleman. U-7 Plata, lider; Louis Leañez, coach; Lito Nadall. U-9 Oro, lider; Jose Maduro y Carmen Jacopucci, coachnan; Andre Kolman y Fercho Sebastian. U-9 Plata, lider;Jose Maduro, coachnan; Anthony Kwidama y Luis Morillo. U-11 Oro, lider;Jurraine Thiel, coachnan; Gregory Tromp, Rodymar Paeasch y Roderick Croes. U-11 Plata, lider;Richelline Kock-Dania, coachnan; Kendrick Dania, Luis Delgado y Neohmar Maduro. U-13 lider;Jurraine Thiel, coachnan; Jose Luis Estrada y Rowie de Mey. U-15 (Menor) lider;Lisette Werleman y Emilou Tromp, coachnan; Cedric Werleman y Luis Jose Estrada.
U-17 (Mayor) lider;Marcel Carrion, Midred George, David Castro y Reuben Mau A Sam, coachnan; Jose Chelique Duran y Sawataku Godoy. Awe diabierna Sv Britannia Hoofdklas lo hunga un wega crucial ora cu nan topa cu Dep. Nacional. Sv Britannia mester gana pa por sigi den e lucha pa clasifica pa final mientras di otro banda Nacional tambe kier gana pa sigura nan clasificacion. Pa locual ta e Damanan di Sv Britannia mayan diasabra nan lo mester enfrenta e fuerte equipo di La Fama y unda cu ambos equipo lo busca e victora y e 3 puntonan den wega. Pa locual ta e playoffnan di U-5 te cu U-17 no a cuminsa ainda door cu falta algun weganan pa hunga ainda y mesora su tras lo cuminsa cu e playoffnan. Ta hasi un invitacion na tur e muchanan, mayornan y fanaticada di Sv Britannia pa bin apoya e team di Hoofdklas Sv Britannia contra di Dep. Nacional awe diabierna anochi den stadion Guillermo P. Trinidad pa 8’or di anochi y mayan diasabra Sv Britannia Damas vs La Fama den C.D. Franklyn Bareño pa 8:30 di anochi.


text:
ORANJESTAD – Hues a bay di acuerdo, pa prome biaha, pa transmiti tanto video y audio limita durante tratamento di e caso penal Avestruz. Esaki den cuadro di ‘openbaarheid’ osea transparencia di e caso. Specificamente, lo permiti imagen di video di e apertura di e caso unda cu solamente e hues y griffier lo bin den pantaya, y na final di e caso, ora cu lesa e sentencia. Pa loke ta audio (voz), hues a autorisa pa permiti transmission di e audio ora di e rekistorio di e fiscalnan y e defensa di e abogadonan di e respectivo sospechosonan. E peticion a bin di parti di cierto medionan local y dialuna huez a dicidi riba e tema aki.
OBHECION
Inicialmente fiscal tabata di acuerdo pa solamente transmiti e audio di e rekisitorio, pero aki abogadonan a protesta y a mustra cu no por ta asina cu ta presenta esey so, pues cu e pueblo ta haya un banda di medaya cu ta keda graba pa semper, y usa como kier, sin cu defensa ta haya nan oportunidad. Como tal a exigi e ora pa nan tambe por presenta nan banda pa tur hende tende. Y esaki a keda aproba. Ta limita esaki si na solamente e parti di e defensa y no ora cu tin cu trata e parti ‘personal’ di cada sospechoso, cu ta bin na final. No ta conoci si e video y audio lo ta cla caba pa cuminsa for di diaranson awor caba.
CORSOU
Mester bisa cu na Corsou esaki ta un practica di hopi tempo caba, unda cu huez ta transmiti e apertura y e sentencia di e caso y tin biaha te hasta mas. Y periodistanan por retransmiti nan comentario durante e caso mes caba. Aki ainda por solamente e ultimo, pero pa cada caso specifico. Pues, Corsou tabatin un adelanto riba esaki.
ORANJESTAD - Awe Corte den prome instancia a condena e agentenan policial D. y De M. pa un castigo condicional relaciona cu malversacion na pia di trabao y maluso di autoridad. De M. a wordo condena ademas pa violacion di secrecia di trabao. Huez a declara tur dos liber di tuma soborno.
MEXICO CITY — Un avion Mexicano rumbo pa Aruba a wordo tira abou pa militarnan Venezolano diaranson, despues cu nan a drenta espacio aereo Venezolano. Asina e portal Rivera Maya News di Mexico a raporta. Segun e portal, e incidente a keda raporta pa GJ. Domingo Hernández Lárez, di armada nacional bolivarianos (FANB), riba su cuenta di twitter. Segun Hernández Lárez, e avion tipo Sabreliner registra XB-RXG di Mexico pa aeropuerto Reina Beatrix, a cambia rumbo y a drenta espacio aereo Venezolano di un forma illegal y a keda ‘desactiva’ pa e sistema di defensa riba un pista clandestino den estad di Zulia. A compronde cu ta e di 31 avion cu ta wordo derumba desde 2012.
ORANJESTAD – E conocido hotelero y desaroyado di proyecto hotelero argentino Alfredo .L (propietario di edificio di Holiday Inn Hotel na Aruba e.o) lo a haya ayudo di e tempo ey minister Benny Sevinger a cambio di pagonan cuantioso haci na e mandatario. Asina hues den D. a confronta parlamentario Sevinger cune durante e tratamento di e caso penal Avestruz diaranson mainta. Un di e proyectonan cu e desaroyado di hotel tabatin interes pa desaroya, ta via Pristine Estates, cu mester a desaroya un hotel na Palm Beach.
ORANJESTAD – Un di e sospechosonan cu a presenta dilanti mesa berde awe diaranson pa e caso penal Avestruz tabata comerciante P. Susebeek (64). E tambe, mescos cu e otro comerciante C.Harms cu a presenta, tabata sospecha di soborno activo di e actual parlamentario y antes minister Benny Sevinger, cu ta e sospechoso principal den e caso. Susebeek lo a paga placa na Sevinger, a cambio di fabor pa tratamento preferencial y tereno erfpacht. Contrario na Harms, Susebeek a nenga di contesta preguntanan di hues, indicando cu e la contesta tur cos caba durante su interogacion. Hues e ora a opta pa cuestiona Sevinger riba e relacion aki y wak con leu nan ta yega. Susebeek a sinta un luna den detencion preventivo.
ORANJESTAD – Awe diaranson mainta, hues a confronta sospechoso principal pa e caso penal Avestruz, e parlamentaro Benny Sevinger. Rapidamente, scuchando e forma facil con Sevinger tabata anda cu peticion y posibel aprobacion di tereno, a yama Sevinger un ‘stempel machin’. “Bo ta un tipo di stemple machine” hues a bisa Sevinger, riba cual Sevinger a responde rapidamente ‘Ja!”. Pero su tras, Sevinger su argumento ta cu e no tabata bisa no na ningun peticion, pa evita cu e ta wordo acusa di hunga favoritismo politico.
ORANJESTAD – Awe diaranson mainta ora cu e caso penal Avestruz a inicia cu sospechoso principal parlamentario Benny Sevinger riba e asunto di supuesto otorgamento illegal di tereno di gobierno, e prome sospechoso cu a wordo scucha tabata conocido comerciante C. Harms (67), sospecha di soborno activo di Sevinger cu e tempo ey (2012) tabata minister di infrastructura. E session di awe tabata pa hues interoga e sospechoso y haya sa di su banda kico ta kico.


text:
E aña aki pa Arubaanse Voetbal Bond (AVB) tin un aña historico, partiendo hopi material na clubnan di futbol afilia na e organisacion. E materialnan regala pa AVB a varia dependiendo di e cantidad di division cu cada club tin. Presidente di AVB, ing. Richard Dijkhoff, tabata feliz cu un biaha mas di por a traha hunto cu FIFA pa yuda clubnan sigui engrandece futbol.
Por exigi clubnan miembro di AVB pa desaroya futbol, pero sin material e ta bira dificil. E federacion mester a convence representantenan di FIFA, cu constantemente tabata na Aruba, pa por a yega na materialnan. P’e directiva e evento tabata special unda a parti material na clubnan. E proyecto a tuma su tempo di cual a inicia 2 aña pasa y awo a bira un realidad, asina Richard Dijkhoff a expresa. Den e sistema nobo di traha cu CONCACAF y FIFA, cada peticion mester bin man den man cu un plan di ehecucion, midiendo adelanta con positivo e proyecto lo afecta futbol.
FIFA mester a compronde prome con AVB ta trahando y na momento cu nan mes a constata cu proyectonan ta bayendo den bon direccion y cu ta haciendo locual a bisa, cu mesora nan mes a coopera mas lihe cu proyectonan di desaroyo pa AVB.
Den e lunanan nos dilanti AVB lo ta ocupa cu diferente proyecto y e siguiente paso ta cu tur coach, di tur division di e organisacionnan, lo ricibi un compensacion pa nan trabou. E federacion lo duna nan e compensacion y ta haci esaki pasobra ta garantisa continuacion.
E proyecto di AVB ta hopi bunita mes, esta pa duna clubnan e materialnan necesario, asina Rossy Marchena, secretario di SV Dakota a expresa. Material di deporte ta hopi caro, e ta un di e gastonan mas caro di e clubnan durante aña. E materialnan duna, esta net, gol, bala, pion, etc., ta loke tur club mester pa por practica futbol.
FC San Nicolas a ricibi material di AVB y pa esaki Josefin Martilia, Presidente di e club, tabata contento di ricibi e materialnan. Josefin Martilia tin 1 aña cu e team di San Nicolas y un di nan problema mas grandi ta cu no tin e materialnan necesario pa train e muchanan. Pa mira cuanto material AVB a duna, e team ta hopi contento. Tur biaha e team tin cu busca sponsor y e no ta facil si tur tienda tin cu sponsor material.
Angelique Wout, vice presidente y secretario di FC San Nicolas, tin 2 aña cu e club, cual tin 2 aña di existencia. Pa prome biaha e ta mira cu clubnan ta haya hopi material di AVB, pa por sigui train e muchanan y prepara nan den futbol. FC San Nicolas tin 6 division, cuminsando for di U7 te cu Division 1, e materialnan ricibi di AVB lo yuda nan sigui cu e trabounan di prepara y desaroya e muchanan. E club ta hopi gradici na AVB pa duna e materialnan aki.